**ZMLUVA O DIELO č. .........................................**

uzatvorená v zmysle § 536 a nasl. zák. č. 513/1991 Zb. Obchodného zákonníka a podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej iba „zmluva“)

**ev. č. objednávateľa: ev. č. zhotoviteľa:**

**na vypracovanie projektovej dokumentácie stavby, sanácie havarijného stavu cesty vzniknutého zosuvom, inžinierskej činnosti a**

**na následnú realizáciu sanačných stavebných prác navrhnutých projektovou dokumentáciou stavby s****názvom:**

**„Cesta II/526 Látky-Kokava nad Rimavicou, sanácia zosuvu“ ( ďalej iba „stavba“ )**

( ďalej iba „Zmluva“ )

medzi zmluvnými stranami:

**OBJEDNÁVATEĽ:** **Banskobystrický samosprávny kraj**

Sídlo : Námestie SNP č. 23, 974 00 Banská Bystrica

Štatutárny orgán: Ing. Ján Lunter, predseda Banskobystrického samosprávneho kraja

Právna forma: samostatný územný samosprávny a správny celok SR zriadený

zákonom NR SR č. 302/2001 Z. z. o samospráve vyšších územných celkov v znení neskorších predpisov

IČO : 37828100

DIČ: 2021627333

Bankové spojenie : Štátna pokladnica

Číslo účtu : SK92 8180 0000 0070 0038 9679

Osoba oprávnená jednať

v zmluvných veciach: Tomáš Mišovič, MBA, riaditeľ odboru dopravy a cestnej infraštruktúry

Osoby oprávnené jednať

v realizačných veciach: Ing. Miroslav Bobák – odborný referent a

Ing. Alena Martincová – odborná referentka

Telefón/ fax : 048/4325111, 048/4325523

Email:

**Za účasti správcu stavby:** **Banskobystrická regionálna správa ciest, a. s.**

Sídlo: Majerská cesta č. 94, 974 69 Banská Bystrica

Právna forma: akciová spoločnosť

Štatutárny orgán: Ing. Ján Butkovský, predseda predstavenstva, JUDr. Drahomír Ivan,

podpredseda predstavenstva

Osoba oprávnená jednať

v zmluvných veciach:

Osoby oprávnené jednať

v realizačných veciach:

IČO: 36836567

DIČ: 2022451189

IČ DPH: SK2022451189

Bankové spojenie: VÚB, a. s. pobočka Banská Bystrica

Číslo účtu: SK82 0200 0000 0021 8394 4256

Telefón/ fax:

E mail: [sekretariat@bbrsc.sk](mailto:sekretariat@bbrsc.sk), [predstavenstvo@bbrsc.sk](mailto:predstavenstvo@bbrsc.sk)

(ďalej iba **„objednávateľ“ a „správca“** na strane jednej)

**a**

**ZHOTOVITEĽ:**

Sídlo:

Štatutárny orgán:

Právna forma:

IČO:

DIČ:

IČ DPH:

Bankové spojenie:

Číslo účtu:

Telefón/fax:

Email:

Oprávnení konať

vo veciach zmluvy:

(ďalej len **„zhotoviteľ“** na strane druhej a spolu s objednávateľom a správcom ďalej len „**zmluvné strany**“)

**Preambula**

Táto zmluva je uzavretá na základe verejného obstarávania, ktoré uskutočnil objednávateľ, ako výsledok zadávania podlimitnej zákazky realizovanej postupom podľa § 108 ods. 1 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“), vyhláseného výzvou na predkladanie ponúk zverejnenou vo vestníku verejného obstarávania č. ...................../2018 dňa .................. 2018 pod zn. oznámenia ......................... na predmet zákazky **„Cesta II/526 Látky-Kokava nad Rimavicou, sanácia zosuvu“**  (ďalej iba „verejné obstarávanie“).

**I.**

**Úvodné ustanovenia**

1. Zhotoviteľ vyhlasuje, že je obchodnou spoločnosťou s právnou subjektivitou, ktorej predmetom podnikania je stavebná činnosť v rozsahu požadovanom súťažnými podmienkami verejného obstarávania, teda spĺňa podmienku odbornej spôsobilosti po materiálnej, technickej, technologickej i personálnej stránke, na vykonanie Diela v zmysle na predmet Zmluvy sa vzťahujúcich platných všeobecne záväzných právnych predpisov a technických noriem Slovenskej republiky a Európskej únie, spĺňa podmienky zákona č. 315/2016 Z. z. o registri partnerov verejného sektora a o zmene a doplnení niektorých zákonov a je oprávnený túto Zmluvu uzavrieť a naplniť účel Zmluvy.
2. Zhotoviteľ berie na vedomie, že v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov, nakoľko nie je subjektom verejnej správy a zároveň, na základe tejto Zmluvy prijíma alebo bude prijímať finančné prostriedky uvedené v § 2 ods. 1 písm. a/ bod 1. tohto zákona, preto, ak spĺňa podmienky na zápis do registra partnerov verejného sektora ako účastník Zmluvy podľa § 2 ods. 1 písm. d/ tohto zákona a k času podpisu Zmluvy nezabezpečil svoj zápis do registra podľa tohto zákona, Objednávateľ ako účastník Zmluvy, ktorý poskytuje finančné prostriedky podľa § 2 ods. 1 písm. a/ prvého bodu tohto zákona nie je v omeškaní, ak z tohto dôvodu neplní, čo mu ukladá táto Zmluva, pričom Objednávateľ má tiež právo odstúpiť od tejto Zmluvy bez nároku Zhotoviteľa na plnenie titulom ceny Diela.
3. Zhotoviteľ je povinný pri plnení predmetu Zmluvy dodržiavať všetky platné všeobecne záväzné právne predpisy a technické normy Slovenskej republiky a Európskej únie vzťahujúce sa na verejné obstarávanie a na vykonanie Diela, a to najmä, nie však výlučne, predpisy a normy v platnom znení explicitne vymenované v Zmluve.
4. Zhotoviteľ vyhlasuje, že disponuje a predložil objednávateľovi ku dňu podpisu Zmluvy, ibaže z osobitného článku tejto Zmluvy vyplýva iný dohodnutý termín splnenia povinnosti:

* **Časový a vecný Harmonogram prác vypracovaný osobitne pre vypracovanie projektovej dokumentácie a osobitne pre stavebné práce, po** schválení objednávateľom, sa stáva záväzný, **( Príloha č. 3 Zmluvy ),**
* **Zoznam a Doklady o vlastníctve/Dohodu resp. dohody o zmluvnom zabezpečení** **strojového a technického vybavenia** potrebného k plneniu predmetu Zmluvy s uvedením druhu, počtu strojov a zariadení a ich presnej identifikácie**,**

**( Príloha č. 4 Zmluvy ),**

* **Zoznam všetkých subdodávateľov na stavebné práce** s uvedením identifikačných údajov subdodávateľa, osôb oprávnených konať za subdodávateľa, s preukázaním oprávnenia subdodávateľa na príslušné plnenie Zmluvy, predmetu – rozsahu subdodávky**, ( Príloha č. 5 Zmluvy )**
* **Doklady preukazujúce splnenie podmienok na výkon funkcie stavbyvedúceho/jeho zástupcu,** preukazujúce spôsobilosť stavbyvedúceho v rozsahu minimálne: **a/** platné osvedčenie SKSI stavbyvedúci pre inžinierske stavby podľa zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších zákonov, **b/** odborná prax minimálne 5 rokov – inžinierske stavby. Požadované je potrebné preukázať osvedčením SKSI, profesným životopisom, potvrdením zamestnávateľa resp. pracovnou zmluvou, živnostenský list a iné, minimálne 3 referencie preukazujúce aktívnu činnosť stavbyvedúceho v obdobnej činnosti ako je predmet Zmluvy s uvedením miesta, času a druhu výkonu činnosti stavbyvedúceho a označením konečného užívateľa služby ( tzn. aspoň 3 realizované zákazy z toho minimálne 1 zákazka v rozsahu zodpovedajúcom cene Diela bez DPH), **c/** Čestné vyhlásenie stavbyvedúceho/jeho zástupcu, že bude zhotoviteľovi plne k dispozícii na plnenie predmetu Zmluvy, reálne bude vykonávať svoju funkciu na stavbe pre zhotoviteľa a to po celú dobu realizácie Diela.

**( Príloha č. 6 Zmluvy )**

* **Certifikáty, vyhlásenia o zhode** vlastností a atesty zabudovaných materiálov (originál, resp. úradne osvedčená kópia), **Protokoly o vykonaných skúškach** podľa KSP, vyžadovaných podľa jednotlivých výkazoch výmer (ďalej aj iba „VV“ ) (originál, resp. úradne osvedčená kópia) - postačí k preberaciemu konaniu

**( Príloha č. 7 Zmluvy )**

* **Doklady o uzavretí poistnej zmluvy** platné po celú dobu platnosti a účinnosti Zmluvy a následne počas plynutia záručnej doby na Dielo,

**( Príloha č. 8 Zmluvy )**

* **Záručná listina - doklad preukazujúci poskytnutie „bankovej záruky“** podľa požiadaviek uvedených v bode 22.3 písm. c) Súťažných podkladov,

**( Príloha č. 9 Zmluvy )**

* **Doklad o vlastníctve vlastnej obaľovacej súpravy alebo Dohodu o zmluvnom zabezpečení obaľovacej súpravy**, pričom vzdialenosť obaľovacej súpravy od Staveniska nesmie byť väčšia ako 60 km, resp. pri časovom vyjadrení nesmie doprava asfaltových zmesí trvať viac ako 90 minút.

**( Príloha č. 10 Zmluvy )**

1. Zhotoviteľ berie na vedomie, že pri realizácii Diela prostredníctvom subdodávateľov ( ďalej aj iba „subdodávka“ ) zodpovedá zhotoviteľ tak, ako keby Dielo, resp. jeho časť realizoval sám. Zhotoviteľ je povinný oznámiť objednávateľovi akékoľvek zmeny týkajúce sa subdodávok.
2. Zhotoviteľ vyhlasuje, že pred uzavretím Zmluvy dostatočne zvážil a s vynaložením odbornej starostlivosti a všetkého úsilia posúdil do úvahy prichádzajúce riziká spojené s realizáciou Diela, v cenovej ponuke vzal do úvahy rozsah materiálov, prác, služieb potrebných na dokončenie Diela ako celku a nákladov na takéto materiály, práce a služby (najmä materiály, transport, energie, náklady na zariadenia a stroje, cestovné náklady, údržba prístupových ciest, náklady na odstránenie odpadov, náklady na pracovníkov, odborne spôsobilé osoby, profesne špecializované osoby, náklady na bankovú záruku, náklady na všetky bezpečnostné opatrenia do doby prevzatia dokončeného Diela objednávateľom, ako aj všetky ostatné náklady súvisiace s realizáciou Diela) a tieto zahrnul do ceny Diela.

**II.**

**Predmet zmluvy**

1. Zhotoviteľ sa zaväzuje v dohodnutom čase, mieste a podľa podmienok Zmluvy, najmä v rozsahu zmluvných činností, prác, dodávok materiálov, technickým a tchnologickým postupom a spôsobom špecifikovaným **vo Výkaze výmer a Položkovom rozpočte, ktoré tvoria alebo budú tvoriť** **Prílohu č. 1 a 2 k Zmluve** na svoje náklady, na svoje nebezpečenstvo a podľa pokynov objednávateľa **vyprojektovať, vyhotoviť a dokončiť** (riadne vykonať) Dielo: **Cesta II/526 Látky-Kokava nad Rimavicou, sanácia zosuvu a odstrániť akékoľvek vady tohto Diela** v súlade s ustanoveniami Zmluvy a objednávateľovi včas odovzdať Dielo v rozsahu podľa  článku III. Zmluvy, bez vád a nedorobkov, v dohodnutej kvalite, inak v kvalite požadovanej právnymi predpismi a technickými normami, plne spôsobilé na naplnenie svojmu účelu a cieľu, uvedeným v Zmluve.
2. Objednávateľ sa zaväzuje riadne zhotovené a včas odovzdané Dielo prevziať spôsobom dohodnutým v Zmluve a zaplatiť zaň Cenu dohodnutú v článku VII. Zmluvy.

**III.**

**Členenie a rozsah Diela, Všeobecné požiadavky na Dielo**

1. Dielom sa na účely Zmluvy rozumejú:

**a/ zmluvné činnosti a vypracovanie Dokumentácie na stavebné povolenie s náležitosťami dokumentácie na realizáciu stavby (DSP s DRS),** kde v rámci stupňa dokumentácie DSP v DRS Zhotoviteľ je povinný:

* v nevyhnutnej miere  vypracovať dokumentáciu pre územné rozhodnutie (DUR) na stavebné objekty, ktoré podľa stavebného zákona (č. 50/1976) podliehajú územnému rozhodnutiu.
* navrhnúť Logickú skladbu DSP s DRS v zmysle Technických podmienok MDPaT SR č. 019 (03/2006) a návrh logickej skladby dokumentácie predložiť objednávateľovi a správcovi na odsúhlasenie v čase a mieste dohodnutom v tejto Zmluve,
* vypracovať dokumentáciu v rozsahu potrebnom k stavebnému povoleniu, realizácii stavby a ku kolaudácii zrealizovanej stavby. Súčasťou projektovej dokumentácie musí byť aj dokumentácia pre majetkovoprávne vyporiadanie a v prípade potreby aj dokumnetácia na vyňatie.

**b/ inžinierska činnosť**

Zhotoviteľ je povinný:

* odsúhlasiť dokumentáciu so všetkými dotknutými vlastníkmi resp. správcami inžinierskych sietí, s orgánmi štátnej správy a samosprávy, s SVP š.p., a SPF a s fyzickými osobami dotknutých pozemkov tak, aby bolo možné požiadať o vydanie územného rozhodnutia (v prípade potreby) a stavebných povolení.
* Zabezpečiť odsúhlasenie dopravného značenia celej stavby príslušným Dopravným inšpektorátom PZ SR,
* zabezpečiť vydanie nových povolení (ÚR, SP) a ohlásení stavebných úprav na ceste II. triedy na OU odbor CDaPK Lučenec,
* zabezpečiť mejtkovoprávne vyporiadanie potrebné k stavebnému povoleniu a tiež ku kolaudácii stavby, pričom práva k pozemkom (nájomné zmluvy) sa uzatvoria na základe znaleckých posudkov,
* zabezpečiť kolaudáciu stavby v zmysle stavebného zákona (č. 50/1976).

Zhotoviteľ berie na vedomie, že v cene za inžiniersku činnosť sú započítané aj všetky preukázateľné priame náklady (správne poplatky,a podobne) a náklady na všetky uvedené činnosti sú zahrnuté v cene diela,

* Zhotoviteľ je povinný prejednať návrh technického riešenia s objednávateľom a správcom Banskobystrickou regionálnou správou ciest, a.s. Banská Bystrica pred vypracovaním dokumentácie a predložiť v priebehu spracovania schválený koncept dokumentácie na pripomienkovanie. Objednávateľ požaduje neuskutočňovať zábery mimo cestného pozemku a odsúhlasiť majetkové hranice a hranice dočasných záberov s objednávateľom a správcom, ktoré sú podkladom pre spracovanie geometrických plánov.
* V priebehu vykonávania diela podľa požiadaviek objednávateľa alebo zhotoviteľa minimálne však raz za mesiac sa uskutoční pracovné rokovanie medzi zhotoviteľom, objednávateľom a stavebníkom. Z pracovného rokovania zhotoviteľ vyhotoví zápis , ktorého rovnopis obdrží každá zmluvná strana. Zhotoviteľ dokumentácie bude počas pracovných rokovaní dokumentácie informovať objednávateľa a stavebníka o stave rozpracovanosti diela.
* Po odsúhlasení technického riešenia a predpokladaných nákladov stavby objednávateľom spracovateľ dokumentácie prejedná dokumentáciu so všetkými dotknutými správcami resp. vlastníkmi inžinierskych sietí a s ďalšími dotknutými účastníkmi stavebného konania. O požadovaných zmenách riešenia vyplývajúcich z vyjadrení oboznámi ihneď objednávateľa, stavebníka a následne po schválení objednávateľom zapracuje podmienky do projektovej dokumentácie.
* Objednávateľ požaduje účasť projektanta na stavebných konaniach, prípadne iných rokovaniach, súvisiacich s predmetnou stavbou.

**c/ stavebné práce**

Zhotoviteľ je povinný:

* zrealizovať stavebné práce podľa projektovej dokumentácie schválenej objednávateľom a v súlade so stavebným povolením,
* vyzvať objednávateľa a správcu na odovzdanie staveniska najneskôr do 10 dní po odovzdaní a prevzatí projektovej dokumentácie ako časti Diela objednávateľovi,
* najneskôr v deň odovzdania a prevzatia staveniska zhotoviteľom predložiť objednávateľovi \*stavebný denník, \*vytyčovací protokol súradníc a výšok bodov pevnej vytyčovacej siete, \*doklady o poistení osôb, majetku a stavby, \*vecný a časový harmonogram stavebných prác, \*plán organizácie výstavby, \*KSP, \*doklady požadované účastními stavebného konania, \*ďalšie doklady vyžadované touto zmluvou alebo súťažnými podkladmi

(ďalej **článok III.** **ods. 1 písm. a/ až c/** Zmluvy spolu iba ako „Dielo“ alebo „Predmet zmluvy“).

**Predmet stavby**

Predmetom stavby je technickými opatreniami doriešiť havarijný stav na ceste II/526, ktorý vznikol počas extrémnych zrážok v období 02/2016 kedy došlo k deformáciám povrchu komunikácie (trhliny na asfaltovom kryte, vychýlenie zvodidiel) v km 71,030 – 71,100 v smere staničenia, za križovatkou s cestou III/2722 Šoltýska, cca 310 m.

**Druh stavby**

Stabilizácia svahu proti ďalšiemu zosuvu a rekonštrukcia poškodenej časti cesty II/526 a súvisiaceho odvodnenia.

**Účel a ciele stavby**

**Účelom stavby je stabilizácia zosuvu a rekonštrukcia poškodeného úseku cestného telesa.**

**Cieľom je dosiahnutie bezpečnosti cestnej premávky.**

Cesta II/526 Hriňová - Látky – Kokava nad Rimavicou, je spojnicou ciest I/16 a I/72 pre nákladnú a autobusovú dopravu smerujúcu z okresu Detva do okresu Rimavská Sobota.

Rekonštruovať úsek cesty II/526 Kriváň – Kokava nad Rimavicou je definovaný v regulatívach územného plánu Banskobystrického samosprávneho kraja.

**Umiestnenie stavby**

Cesta II. triedy je v extraviláne, kategórie C 7,5 bez chodníkov.

**Staničenie cesty:**

II/526 v km ckm 71,030 – 71,100

II/526 v ckm 70,975 (priepust)

**Rozsah stavby**

Cesta II/526 Hriňová - Látky – Kokava nad Rimavicou, je spojnicou ciest I/16 a I/72 pre nákladnú a autobusovú dopravu smerujúcu z okresu Detva do okresu Rimavská Sobota. **Zhotoviteľ je bezpodmienečne povinný navrhnúť a zrealizovať sanačné práce bez celkovej uzávierky cesty so zachovaním prejazdnosti komunikácie.**

Počas extrémnych zrážok v období 02/2016 došlo k deformáciám povrchu komunikácie (trhliny na asfaltovom kryte, vychýlenie zvodidiel). Na južnej strane svahu pod odrezom dochádza k bočnej erózii vodného toku Kokavka. Pätu svahu je podľa záverečnej správy realizovaného IGHP odporúčané stabilizovať oporným múrom založeným hĺbkovo na pilotách (piloty oprieť do skalného masívu).

Pre elimináciu vodnej erózie vo vodnom toku Kokavka je odporučané realizovať protierózne opatrenia (úprava profilu a sklonu koryta, opevnenie brehov v problematickom úseku).

Na uvedenom úseku je existujúci priepust (ckm 70,975) ktorého stavebno technický stav nie je vyhovujúci a neumožňuje rýchle odtekanie nahromadených vôd. V mieste pôvodného priepustu navrhnúť nový, konštrukcia pôvodného priepustu: dĺžka cca 10,0 m, doskový, svetlosť cca 700mm.

Hlavnými príčinami vzniku deformácií je výskyt zemín nevhodných v podloží cestnej komunikácie, nevyhovujúci stav odvodňovacieho rigola a občasné neštandardné zaťaženie komunikácie nákladnými vozidlami. Cesta II. triedy regionálneho významu, v extraviláne , kategórie C 7,5 bez chodníkov. Porušená časť telesa cesty sa nachádza cca 310 m od križovatky s cestou III/2722 do obce Šoltýska. Po pravej strane v smere staničenia sa nachádza vodný tok Kokavka.

**Pri sanácii cestného násypu musia byť zachované pôvodné smerové, šírkové a sklonové pomery cestnej komunikácie**. V sanovanom úseku bude vymenená celá hrúbka konštrukcie vozovky v nevyhnutnom šírkovom rozsahu s následnou celoplošná úprava ACo 11 s presahom na obe strany podľa stavu komunikácie v dobe vyhotovenia DSP, DRS.

Pre rýchle odtekanie nahromadených vôd z vozovky ako aj okolia bude navrhnutá úprava ľavostrannej priekopy približne v ckm 70,725 – 71,250. Pôvodná priekopa zemná, návrh dláždenej priekopy odpovedajúceho profilu.

1. Zhotoviteľ sa zaväzuje, že za podmienok stanovených v Zmluve vykoná Dielo podľa:

* podľa podkladov a požiadaviek objednávateľa
* podľa Príloh č. 1 až ....... k tejto Zmluve,
* požiadaviek objednávateľa zapísaných v stavebnom denníku,
* podmienok uvedených v súťažných podkladoch k verejnému obstarávaniu.

1. Zhotoviteľ sa ďalej zaväzuje vykonať Dielo podľa STN a STN EN platných v čase zhotovenia Diela, dotknutých zákonov platných v čase zhotovenia Diela, platných technicko-kvalitatívnych podmienok Ministerstva dopravy, výstavby a regionálneho rozvoja SR, Dielo zhotoviť v zmysle Technických podmienok MDPaT SR 019 ( 03/2006 ) Dokumentácia stavieb ciest ([www.ssc.sk](http://www.ssc.sk)). Zhotoviteľ je ďalej povinný Dielo zhotoviť podľa Smernice na vyhotovovanie geometrických plánov a vytyčovanie hraníc pozemkov ÚGKK SR č. S 74.20.73.43.00/1997.
2. Zhotoviteľ sa zaväzuje, že dokumentácia bude vypracovaná a potvrdená autorizovaným stavebným inžinierom v zmysle zákona č. 138/1992 Zb. o autorizovaných architektoch a stavebných inžinieroch, autorizovaným geodetom a geostatikom podľa zákona č. 512/2007 Z. z. o Komore geodetov a kartografov, dokumentácia pre vyňatie z PPF bude vypracovaná a potvrdená odborne spôsobilou osobou v príslušnom odbore v zmysle platných predpisov, prípadne inou oprávnenou osobou v zmysle členenia dokumentácie.
3. Spôsob sanácie v projektovej dokumentácii je zhotoviteľ povinný navrhnúť optimálnym technickým a ekonomickým riešením, s minimalizovaním prípadných trvalých a dočasných záberov.
4. Zhotoviteľ je povinný zapracovať do dokumentácie podmienky vzniknuté v predošlých stupňoch dokumentácie.
5. Zhotoviteľ je povinný poveriť vedením stavby autorizovaného stavebného inžiniera v zmysle zákona č. 138/1992 Zb. o autorizovaných architektoch a stavebných inžinieroch.
6. Zhotoviteľ sa ďalej zaväzuje vykonať Dielo podľa stavebno-technických požiadaviek a technologických postupov predpísaných príslušnými právnymi predpismi ( zákonnými i podzákonnými ) a technickými normami Slovenskej republiky a Európskej únie vzťahujúcimi sa k Dielu, STN, STN EN, KL a VL MDPT, TP a TKP MDVRR SR časť 6 – Hutné asfaltové zmesi účinnosť od 15.05.2015, KLAZ 1/2010 Katalógové listy asfaltových zmesí , MDPT SR: 2010, Dodatok č. 1 ku KLAZ 1/2010, MDVRR SR: 2015; KLK 1/2012 Katalógové listy kameniva, MDVRR SR: 2012; KLA 1/2014 Katalógové listy asfaltov, MDVRR SR: 2014; KLEaZ 1/2014 Katalógové listy emulzií a zálievok, MDVRR SR: 2014, TP MDPT SR č. 2/2009 Riadenie kvality hutnených asfaltových zmesí, (k dispozícii na [www.ssc.sk](http://www.ssc.sk)), VL a KL MDPT SR, technologických predpisov (pokynov výrobcu pre použitie materiálov a výrobkov, ktoré sú súčasťou dodávky) platných v čase vykonávania Diela a za podmienok dohodnutých v tejto Zmluve.
7. Zhotoviteľ sa zaväzuje použiť na vykonanie Diela len také materiály a zariadenia, ktoré majú platné certifikáty kvality a spĺňajú všetky podmienky kladené na stavebné materiály daného typu príslušnými všeobecne záväznými predpismi. Zhotoviteľ sa zaväzuje nepoužiť žiadne materiály, zariadenia, technológie alebo technické riešenia, ktoré by boli odlišné od podkladov poskytnutých alebo schválených objednávateľom, ibaže takáto zmena bude písomne vopred schválená stavebným dozorom objednávateľa zápisom v stavebnom denníku v súlade s podmienkami dohodnutými v tejto Zmluve. Pokiaľ na niektorú dodávku materiálu alebo jej časti neboli dohodnuté osobitné technické podmienky, kvalitatívne vlastnosti, pre voľbu materiálov a výrobkov určených k vykonaniu Diela, musia dosahovať vlastnosti a technické a technologické parametre určené príslušnými právnymi a technickými normami.
8. Zhotoviteľ je povinný pri zhotovovaní Diela postupovať **s odbornou starostlivosťou a striktne dodržiavať** ustanovenia najmä stavebného zákona, zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov, Vyhlášky MPSVaR SR č. 147/2013 o podrobnostiach na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností, zákon č. 314/2001 Z. z. o ochrane pred požiarmi v znení neskorších predpisov. Zhotoviteľ zodpovedá objednávateľovi za to, že všetky osoby podieľajúce sa zhotovovaní Diela preukázateľne disponujú dokladmi preukazujúcimi: a/ absolvovanie predpísaných školení o bezpečnosti a ochrane zdravia pri práci a o požiarnej bezpečnosti, b/ predpismi vyžadovaný zdravotný stav pre vykonávanie činnosti a c/ spôsobilosť na výkon vybraných činností. Zhotoviteľ je ďalej povinný dodržiavať ustanovenia zákona č. 17/1992 Zb. o životnom prostredí v znení neskorších predpisov, zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov, pričom Zhotoviteľ je povinný odstraňovať odpady a nečistoty vzniknuté stavebnými prácami na vlastné náklady a spôsob likvidácie odpadu je zhotoviteľ povinný objednávateľovi preukázať príslušnými potvrdeniami. Zhotoviteľ je ďalej povinný dodržiavať ustanovenia environmentálnych zákonov SR, zákona č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov účinného od 01.04.2018. Zhotoviteľ sa zaväzuje, že u fyzických osôb, prostredníctvom ktorých plní predmet tejto zmluvy, neporuší zákaz nelegálneho zamestnávania podľa zákona č. 82/2005 Z.z. o nelegálnej práci a nelegálnom zamestnávaní a o zmene a doplnení niektorých zákonov v znení zákona č. 351/2015 Z.z. (ďalej len „zákon o nelegálnom zamestnávaní“). Za účelom kontroly dodržiavania tohto záväzku je objednávateľ oprávnený vyžiadať si od zhotoviteľa v nevyhnutnom rozsahu doklady a informácie, prostredníctvom ktorých mu zhotoviteľ dodáva prácu alebo poskytuje služby, ktoré sú potrebné na to, aby objednávateľ mohol skontrolovať, či zhotoviteľ neporušuje zákaz nelegálneho zamestnávania. Tieto doklady a informácie je zhotoviteľ povinný objednávateľovi poskytnúť bezodkladne, najneskôr do 3 pracovných dní od ich vyžiadania. Zhotoviteľ zodpovedá za všetky pokuty a sankcie uložené objednávateľovi z dôvodu, že zhotoviteľ porušil zákaz nelegálneho zamestnávania alebo neposkytol objednávateľovi potrebnú súčinnosť podľa zákona o nelegálnom zamestnávaní. Zhotoviteľ podpisom tejto zmluvy výslovne prehlasuje, že súhlasí s tým, že objednávateľovi nahradí škodu, ktorá bola spôsobená objednávateľovi porušením právnych povinností podľa zákona o nelegálnom zamestnávaní zo strany zhotoviteľa a iných právnych predpisov. Uložené pokuty, iné sankcie a spôsobenú škodu, ktoré objednávateľovi vznikli z vyššie uvedených dôvodov, zhotoviteľ uhradí objednávateľovi do 15 dní odo dňa doručenia písomnej výzvy zo strany objednávateľa.
9. Objednávateľ prostredníctvom ním poverenej osoby vykonáva stavebný dozor (v súlade s § 46b zákona č. 50/1976 Zb. o územnom plánovaní a stavebnom poriadku v znení neskorších predpisov (stavebný zákon). Za týmto účelom má prístup na Stavenisko. Stavebný dozor nariaďuje a zúčastňuje sa kontrolných dní na Stavbe. Termíny a podmienky kontrolných dní dohodnú zmluvné strany písomne v Zápise/zápisnici o odovzdaní a prevzatí Staveniska. Stavebný dozor je oprávnený na náklady zhotoviteľa, na Stavenisku, počas zhotovovania Diela, odobrať alebo vyžiadať vzorky materiálov, výsledky kontrol kvality - atesty a akékoľvek iné podklady súvisiace s predmetom zmluvy za účelom kontroly a overenia plnenia povinnosti zhotoviteľa zhotovovať Dielo riadne. Objednávateľ je oprávnený kontrolovať kvalitu a harmonogram vykonávania Diela. Ak pri kontrole zistí, že zhotoviteľ porušuje svoje povinnosti, má právo žiadať, aby Zhotoviteľ ihneď odstránil vady vzniknuté vadným zhotovovaním Diela na vlastné náklady a ďalej ho zhotovoval riadne. V prípade, že zhotoviteľ v primeranej lehote, dohodnutej v stavebnom denníku, nevyhovie týmto požiadavkám objednávateľa, ide o podstatné porušenie Zmluvy a objednávateľ má právo odstúpiť od Zmluvy, ak zmluvné strany nedohodnú písomne iný postup.
10. Zhotoviteľ je viazaný rozhodnutiami a vyjadreniami dotknutých orgánov štátnej správy a samosprávy a podmienkami dohodnutými medzi objednávateľom a správcami a vlastníkmi dotknutých inžinierskych sietí.
11. Zhotoviteľ je zodpovedný za:
12. presné vytýčenie všetkých objektov Stavby vo vzťahu k základným smerovým a výškovým pevným bodom Stavby odovzdaných písomnou formou objednávateľom;
13. správnosť polohy, výšok, rozmerov a umiestnenia všetkých objektov Stavby;
14. zabezpečenie všetkých potrebných prístrojov, zariadení, pomôcok, materiálov a pracovníkov vo vzťahu k vyššie uvedenej zodpovednosti za vytyčovacie práce.
15. Ak kedykoľvek v priebehu vykonávania Diela vyjde na javo alebo sa zistí chybná poloha, chybné výšky, rozmery alebo umiestnenie akejkoľvek časti Diela, zhotoviteľ je povinný takú vadu na vlastné náklady odstrániť aj bez vyzvania stavebným dozorom.
16. Zhotoviteľ zodpovedá objednávateľovi za všetky škody a  sankcie uplatnené orgánmi a organizáciami voči objednávateľovi, ktoré spôsobil zhotoviteľ svojou činnosťou pri vykonávaní Diela alebo v súvislosti s ním.
17. Objednávateľ a správca poskytnú zhotoviteľovi nevyhnutné spolupôsobenie najmä v odovzdaní doplňujúcich údajov, spresnení, podkladov, vyjadrení a stanovísk, ktorými objednávateľ disponuje a ktorých potreba vznikne v priebehu plnenie podľa tejto zmluvy.
18. Objednávateľ poskytne zhotoviteľovi nevyhnutné spolupôsobenie aj v iných prípadoch, na písomnú odôvodnenú žiadosť zhotoviteľa, v lehote písomne dohodnutej zmluvnými stranami v stavebnom denníku.
19. Styk objednávateľa so zhotoviteľom bude vykonávaný formou zápisov v stavebnom denníku, kontrolnými dňami a ďalšími potrebnými a dostupnými prostriedkami dohodnutými písomnou formou.
20. Objednávateľ doručí zhotoviteľovi rozsah práv a povinností každého zástupcu oprávneného konať v mene objednávateľa s presným vymedzením ich kompetencií v jednom vyhotovení vo forme písomného plnomocenstva/poverenia.
21. Stavbyvedúci zhotoviteľa je povinný o.i. zákonných povinností viesť na Stavenisku dokumentáciu:

a) stavebný denník

b) doklady o spôsobilosti pracovníkov,

c) kópiu dokladu, že pracovníci zhotoviteľa na stavbe sú v pracovnom alebo inom zmluvnom pomere k zhotoviteľovi,

d) knihu úrazov,

e) záznamy o školení pracovníkov.

1. Zhotoviteľ sa zaväzuje, že zápisom do stavebného denníka a súčasne ústne alebo písomne vyzve objednávateľa na kontrolu všetkých prác, ktoré majú byť zakryté alebo sa stanú neprístupnými a to minimálne 3 pracovné dni vopred. Ak sa objednávateľ aj napriek výzve zhotoviteľa nedostaví na stavenisko, zhotoviteľ je oprávnený pokračovať v stavebných prácach pričom, objednávateľ povinný znášať náklady dodatočného odkrytia a prípadné ďalšie následky s tým spojené. Ak sa však pri dodatočnom odkrytí zistí, že práce neboli vykonané riadne, náklady dodatočného odkrytia znáša zhotoviteľ.
2. Zhotoviteľ je povinný bez zbytočného odkladu písomne upozorniť na nevhodnú povahu alebo vadu vecí, podkladov alebo pokynov daných mu objednávateľom na vyhotovenie Diela, ak zhotoviteľ mal a/alebo mohol túto nevhodnosť zistiť pri vynaložení odbornej spôsobilosti, starostlivosti a maximálneho úsilia. Stavebný dozor objednávateľa nie je oprávnený bezdôvodne zasahovať do činnosti zhotoviteľa, predovšetkým do spôsobu riadenia zhotoviteľa pri realizácii Diela, okrem prípadu, že stavbyvedúci/jeho zástupca zhotoviteľa nie je včas dosiahnuteľný a je ohrozená bezpečnosť realizovaného Diela, život alebo zdravie osôb na Stavbe, alebo ak hrozia iné vážne škody. Vtedy je Stavebný dozor objednávateľa oprávnený dať pracovníkom zhotoviteľa príkaz ihneď prerušiť prácu.
3. Zhotoviteľ je zodpovedný za presné dodržanie polohy začiatku a konca Stavby pri zhotovovaní Diela. Kontrola vytýčenia začiatku a konca Stavby vykonaná objednávateľom počas zhotovovania Diela nezbavuje zhotoviteľa jeho zodpovednosti za presnosť dodržiavania vytýčenia. Začiatky a konce Stavby sú pre zhotoviteľa záväzné.
4. Zhotoviteľ je povinný plniť všetky povinnosti vyplývajúce z rozhodnutí dotknutých orgánov verejnej moci pred začatím a počas realizácie Diela. Ak príslušný orgán verejnej moci uloží objednávateľovi akúkoľvek sankciu za porušenie alebo neplnenia povinností zhotoviteľom, objednávateľ má regresný nárok proti zhotoviteľovi v plnom rozsahu.

**IV.**

**Stavenisko a podmienky prevzatia staveniska**

1. Staveniskom je najmä priestor, ktorý je počas realizácie Diela určený na vykonávanie stavebných prác.
2. **Zhotoviteľ je povinný, vyzvať objednávateľa na prevzatie Staveniska najneskôr do 10 dní od odovzdania a prevzatia PD objednávateľom a prevzať stavenisko v deň určený vo výzve.** O odovzdaní a prevzatí staveniska vyhotoví zhotoviteľ Záznam/zápisnicu o odovzdaní a prevzatí Staveniska podpísanú splnomocnenými zástupcami oboch zmluvných strán.
3. Odo dňa odovzdania Staveniska zodpovedá za Stavenisko zhotoviteľ.
4. Zhotoviteľ je povinný začať s realizáciou Diela bez zbytočného odkladu po prevzatí Staveniska.
5. Zhotoviteľ je povinný Stavenisko na vlastné náklady označiť spôsobom zodpovedajúcim všeobecne záväzným právnym predpisom SR.
6. Zhotoviteľ sa povinný:

* zabezpečiť Stavenisko pred vstupom cudzích osôb na miesta, kde môže dôjsť k ohrozeniu života alebo zdravia,
* vykázať cudziu alebo neoprávnenú osobu zo Staveniska,
* zabezpečiť a dodržiavať poriadok a čistotou a bezpečné uloženie stavebných výrobkov, materiálov a stavebných mechanizmov a zariadení na Stavenisku,
* zaistiť bezpečný pohyb osôb vykonávajúcich stavebné práce,
* zabezpečiť odvoz alebo likvidáciu odpadu stavby,
* chrániť majetok objednávateľa pred poškodením alebo zničením.
* organizovať, riadiť, koordinovať a niesť zodpovednosť za stavebné práce a iné činnosti na Stavenisku pri realizácii Diela,
* sledovať spôsob a postup realizácie Diela tak, aby sa zaručila bezpečnosť a ochrana zdravia pri práci, riadna inštalácia a prevádzka technického vybavenia na Stavenisku, odborné ukladanie stavebných výrobkov a hmôt, vhodnosť ich použitia a odborné ukladanie strojov a zariadení.

1. Zhotoviteľ v plnej miere zodpovedá za bezpečnosť a ochranu zdravia osôb na Stavenisku a je povinný zabezpečiť na vlastné náklady ich vybavenie ochrannými pomôckami.
2. Zhotoviteľ je povinný dodržiavať hygienické predpisy a zabezpečiť ich dodržiavanie všetkými pracovníkmi a dodávateľmi zhotoviteľa.
3. Zhotoviteľ je povinný predložiť objednávateľovi najneskôr pri odovzdaní a prevzatí Staveniska:

* počiatkočnú skúšku typu (STN EN13108-20) na všetky asfaltové zmesi použité na Stavbe,
* kontrolný a súšobný plán Stavby (KSPS) v súlade s § 13 zákona č. 254/1998 Z. z. o verejných prácach v platnom znení, v zmysle ktorého bude zabezpečovať a kontrolovať požadované technické špecifikácie stavby a ich dokladovanie, za účelom jeho schválenia objednávateľom,

1. Zhotoviteľ je povinný zabezpečiť stráženie Staveniska. Náklady na stráženie sú súčasťou ceny Diela.
2. Vytýčenie stavby a dočasných záberov, vytýčenie všetkých podzemných vedení na Stavenisku u správcov jednotlivých vedení zabezpečí zhotoviteľna svoje nákladyv termínoch podľa harmonogramu postupu prác.
3. Vytyčovanie a iné meračské práce potrebné pre vykonávanie Diela zabezpečuje/vykonáva zhotoviteľ ako súčasť plnenia predmetu zmluvy.
4. Zhotoviteľ je povinný starať sa o prevzaté základné smerové a výškové body, zameriavacie konštrukcie, vytyčovacie kolíky a klince a ďalšie predmety, prípadne označenia použité pre vytýčenie objektov, až do okamihu odovzdania a prevzatia diela objednávateľom. Kontrola vytýčenia alebo akejkoľvek výšky vykonaná objednávateľom nezbavuje zhotoviteľa jeho zodpovednosti za presnosť vytýčenia.
5. Výškové, smerové body a vytýčené hranice vzťahujúce sa k predmetu Zmluvy sú pre zhotoviteľa záväzné. Zhotoviteľ je povinný pri zistení akejkoľvek nepresnosti upozorniť na nedostatky objednávateľa, ktorý je ich povinný odstrániť ako svoju podstatnú povinnosť.
6. Zhotoviteľ je povinný plniť povinnosti vyplývajúce z vyjadrení a rozhodnutí dotknutých orgánov štátnej správy a samosprávy, vyjadrení a dohôd s vlastníkmi resp. správcami inžinierskych sietí a ostatných účastníkov stavebného konania, daných pred začatím a počas realizácie Stavby. V prípade porušenia, resp. neplnenia týchto povinností bude objednávateľ prípadné sankcie uplatňovať u zhotoviteľa.
7. Súčasne s odovzdaním Staveniska objednávateľ administratívne umožní zhotoviteľovi podľa projektu prístup na Stavenisko.
8. Objednávateľ je povinný zabezpečiť zhotoviteľovi bezplatné užívanie priestoru Staveniska počas zhotovovania Diela a po dobu nevyhnutne potrebnú na vypratanie staveniska. Zhotoviteľ si zabezpečí prevádzkové, sociálne, výrobné zariadenia Staveniska sám na svoje náklady. Náklady na prevádzku, údržbu a likvidáciu zariadení sú súčasťou ceny Diela.
9. Dočasný záber Staveniska potrebný pre výstavbu odovzdá zhotoviteľ objednávateľovi k zmluvnému termínu vykonania Diela a jeho odovzdania v stave, v akom ho prevzal, inak znáša náklady na uvedenie Staveniska do pôvodného stavu.
10. Poplatky, pokuty a majetkové sankcie za dlhší než dohodnutý čas užívania Staveniska( zhotovovania Diela ) a so stavbou súvisiacich plôch a lokalít (napr. prístupové cesty, miesta náhradnej výsadby a pod.) a navýšenie plochy dočasných záberov riešených podľa projektovej dokumentácie uhrádza zhotoviteľ.

**V.**

**Stavebný denník, Podklady, údaje a spolupôsobenie objednávateľa**

**Stavebný denník:**

1. Zhotoviteľ je povinný odo dňa prevzatia staveniska viesť stavebný denník v origináli a v dvoch kópiách ( rovnopisoch ). Jednu kópiu je povinný uložiť oddelene od originálu, aby bola k dispozícii v prípade straty alebo zničenia originálu. Ďalšia kópia stavebného denníka je určená pre stavebný dozor.
2. Zhotoviteľ je povinný viesť stavebný denník v súlade so stavebným zákonom, vykonávacími predpismi. Stavebný denník musí obsahovať všetky potrebné údaje a skutočnosti, ktoré sú spôsobilé preukázať a overiť dodržiavanie povinností zhotoviteľa postupovať pri zhotovovaní Diela podľa článku ( kapitoly ) 10 ods. 10.2 a nasl. až kapitoly 12 TKP MDVRR SR časť 6 – hutné asfaltové zmesi účinných od 15.09.2015. Počas pracovnej doby musí byť stavebný denník na stavbe trvalo prístupný pre oprávnené osoby. Povinnosť viesť stavebný denník (ďalej len „SD“) končí dňom podpísania Protokolu o odovzdaní a prevzatí Diela objednávateľom.
3. Minimálny rozsah denného zápisu v SD dohodli zmluvné strany nasledovne:

* dátum (deň, mesiac, rok),
* presné označenie Stavby, na ktorej sa stavebné práce vykonávajú,
* klimatické podmienky a pomery, maximálna a minimálna teplota vzduchu pri začiatku, počas a pri ukončení stavebných prác,
* údaje o dobe výkonu stavebných prác, jej začiatok a koniec,
* počet osôb vykonávajúcich práce s uvedením druhu práce, ktorú vykonávajú,
* zoznam použitých strojov a zariadení,
* časový postup a spôsob výkonu stavebných prác,
* výkaz výmer dodávok materiálu s uvedením údajov podľa ods. 9.2 až 9.4 kapitoly 9, ods. 10.2 až 10.6 kapitoly 10, ods. 11.3, 11.4, 11.6 kapitoly 11 TKP MDVRR SR časť 6 – hutné asfaltové zmesi, v rozsahu v akom v daný deň prichádzajú do úvahy vzhľadom na druh vykonávanej stavebnej činnosti,
* zoznam príloh a dokladov stavebného denníka.

Iné skutočnosti a údaje zapisované do SD:

* vyjadrenie stavebného dozoru objednávateľa k zápisom zhotoviteľa v stavebnom denníku a naopak,
* vyjadrenie projektanta k zápisom v stavebnom denníku, záznamy z vykonávaného autorského dozoru projektanta,
* prerušenie stavebných prác s odôvodnením,
* záznam o okolnostiach, ktoré majú vplyv na postup prác,
* zápisy o vykonaných skúškach,
* uloženie resp. likvidácia odpadov,
* zmeny a odchýlky vykonávaných prác od schválenej projektovej dokumentácie,
* zápisy o dohodách zhotoviteľa s objednávateľom a projektantom,
* požiadavky stavebného dozoru objednávateľa na odstránenie vád v priebehu realizácie diela,
* škody na stavbe,

1. Denné záznamy sa píšu do SD – knihy s očíslovanými listami, jednak pevnými, jednak perforovanými pre dva oddeliteľné prepisy, ktoré sa číslujú zhodne s pevnými listami. Denné záznamy sa zapisujú zásadne v ten deň, keď sa práce vykonali alebo nastali okolnosti, ktoré sú predmetom zápisu. Záznamy sa píšu chronologicky za sebou bez vynechania voľného miesta.
2. Záznamy v stavebnom denníku je oprávnený robiť stavbyvedúci zhotoviteľa, prípadne oprávnená osoba písomne poverená zhotoviteľom, stavebný dozor objednávateľa, technický dozor objednávateľa, prípadne oprávnená osoba poverená objednávateľom, projektant, orgány štátneho stavebného dohľadu, prípadne iné orgány verejnej moci.
3. Denné záznamy v jednom prepise dostane stavebný dozor objednávateľa osobne alebo v naskenovanej podobe na mailovú adresu objednávateľa, najneskôr do 10.00 hod. dňa nasledujúceho po dni, ktorého sa denný záznam týka. Objednávateľ je prostredníctvom stavebného dozora povinný sledovať obsah SD a k zápisom v ňom pripájať svoje stanovisko. Na zápisy v SD musia zmluvné strany reagovať najneskôr do 3 pracovných dní po dátume, kedy sa s nimi oboznámili. Ak druhá zmluvná strana na vykonaný zápis v SD v tejto lehote nereaguje, považuje sa vykonaný zápis za druhou stranou odsúhlasený.

**Podklady, údaje a spolupôsobenie objednávateľa:**

1. Zhotoviteľ poveruje funkciou stavbyvedúceho:

Meno a Priezvisko:

číslo osvedčenia SKSI na činnosť stavbyvedúceho pre inžinierske stavby:

mobil:

mail:

Tento je oprávnený zastupovať zhotoviteľa pri prevzatí Staveniska, pravidelnom zisťovaní vykonaných prác, odovzdaní Diela, a iných úkonoch, na ktoré ho zhotoviteľ musí písomne poveriť.

1. Objednávateľ poveruje funkciou stavebného dozoru osobu: ............................................. Tento bude objednávateľa zastupovať najmä pri pravidelnom potvrdzovaní skutočne vykonaných prác, pri preberaní riadne ukončeného Diela. V prípade jeho neprítomnosti ho v plnom rozsahu zastupuje: .................................................................
2. Zmeny v poverených osobách stavbyvedúceho a stavebného dozoru sú obidve zmluvné strany povinné si písomne oznámiť bez zbytočného odkladu.

## VI.

## Termíny realizácie Diela

1. Zhotoviteľ sa zaväzuje, že riadne zhotovené ( vykonané ) **Dielo v rozsahu podľa článku II. ods. 1 písm. a/ a b/ Zmluvy** odovzdá objednávateľovi v sídle objednávateľa nasledovne:

DSP s DRS:

* **do 2 ( dvoch ) mesiacov odo dňa uzavretia Zmluvy**

Inžinierska činnosť:

vydanie Územného rozhodnutia (v prípade potreby), vydanie Stavebného povolenia, ohlásenia stavebných prác

* **do 3 (troch) mesiacov odo dňa uzavretia Zmluvy**

Stavebné práce:

* **do 6 (šiestich) mesiacov odo dňa uzavretia Zmluvy**

1. Zhotoviteľ je povinný odovzdať Dielo **v tlačenej forme, elektronickej forme needitovateľnej (.pdf), elektronickej forme editovateľnej (.doc, .dwg, .dgn, .xls**). Dokumentácia v elektronickej forme musí zodpovedať identickému členeniu ako dokumentácia v tlačenej forme.
2. Zhotoviteľ je povinný odovzdať Dielo v tlačenej forme v počte **2** vyhotovení a v elektronickej forme v počte vyhotovení **2x CD**.

DSP s DRS 2x tlačená 2x CD z toho jedno paré bude opatrené pečiatkou príslušného

stavebného úradu

1. Objednávateľ a zhotoviteľ sa dohodli, že zhotoviteľ začne realizovať Dielo ( stavebné práce ) bez zbytočného odkladu po písomnom prevzatí Staveniska.
2. Objednávateľ a zhotoviteľ sa dohodli, že termín ukončenia Diela a odovzdania riadne vykonaného Diela objednávateľovi je najneskôr **do 6 mesiacov odo dňa uzavretia Zmluvy.**
3. Postupové (priebežné) termíny realizácie Diela je zhotoviteľ povinný včas navrhnúť v **Harmonograme** postupu prác ( vecnom a časovom), ktorý je alebo bude Prílohou tejto Zmluvy. K postupovým termínom realizácie Diela musí byť v Harmonograme priradený zoznam materiálov, prác a výkonov s uvedením ich ceny (ďalej aj „finančný objem plnenia"), ktoré je zhotoviteľ povinný zrealizovať k príslušnému postupovému termínu realizácie Diela. Harmonogram je v zmysle Zmluvy záväzný, po tom, ako ho schváli objednávateľ.
4. O odovzdaní a prevzatí Diela zmluvné strany vyhotovia písomný Protokol v súlade s článkom IX tejto Zmluvy.
5. Zmluvne dohodnutý termín ukončenia Diela a odovzdania riadne vykonaného Diela objednávateľovi podľa ods. 1 tohto článku Zmluvy je možné predĺžiť iba z dôvodov podľa článku X, XI tejto Zmluvy, formou písomného Dodatku k Zmluve podpísaného štatutárnymi zástupcami oboch zmluvných strán.

**VII.**

**Cena Diela a platobné podmienky**

1. Cena za vykonanie a odovzdanie Diela je dohodnutá a stanovená na základe **cenovej ponuky zhotoviteľa ako uchádzača vo verejnom obstarávaní, ako súčet jednotlivých nacenených položiek VV a položkového rozpočtu, uvedených v Prílohe č. 1 a Prílohe č. 2 k Zmluve ( ďalej iba „cena Diela“ )**. Cena Diela sa považuje za cenu maximálnu a platnú počas celej doby trvania Zmluvy. Cena Diela je stanovená podľa zákona NR SR č.18/1996 Z. z. o cenách v znení neskorších predpisov, Vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov za celé Dielo vrátane všetkých do úvahy prichádzajúcich nákladov na vyhotovenie Diela, vrátane ceny za práce zhotoviteľa, ktoré budú spočívať v nepodstatnej zmene Diela na základe pokynov za práce na Diele vyvolané nekvalitnou, neúplnou alebo chybnou činnosťou zhotoviteľa.

Cena Diela predstavuje celkom sumu:

Cena bez DPH Eur

DPH 20 % Eur

**Cena s DPH Eur**

**(slovom: ......................Eur, ......./100 ) s DPH.**

2. Preddavky objednávateľ neposkytuje vôbec.

1. Zhotoviteľ vyhlasuje a potvrdzuje, že cenová ponuka ním predložená vo verejnom obstarávaní a teda cena Diela je úplná, maximálna a záväzná, že v cene Diela sú zhotoviteľom zahrnuté všetky do úvahy prichádzajúce náklady zhotoviteľa od uzavretia Zmluvy až do doby odovzdania Diela ako celku objednávateľovi, vedľajšie náklady – napr. zariadenie staveniska, zriadenie uzávierok, územné a prevádzkové vplyvy, odvoz a likvidácia vzniknutého odpadu, asfaltová zálievka všetkých spojov, skúška a dokumentácia kvality materiálov a postupov zhotovovaného Diela, fotodokumentácia priebehu realizácie Diela a iné.
2. Zmluvné strany sa dohodli, že pre prípad vzniku sporu sa má za to, že zhotoviteľ získal všetky informácie a v ponúknutej pevnej cene Diela ich zohľadnil. Zhotoviteľ sa nemôže dovolávať zvýšenia ceny najmä z dôvodu, že mu neboli známe alebo poskytnuté všetky potrebné informácie a podklady.
3. Podkladom pre úhradu ceny Diela bude jedna faktúra **za stavebné práce a výkony na stavbe ( Príloha č. 2 k Zmluve )** vystavená zhotoviteľom až po riadnom vykonaní a prevzatí Diela objednávateľom a jedna faktúra **za projektovú dokumentáciu a inžiniersku činnosť ( Príloha č. 1 k Zmluve )** vystavená zhotoviteľom až po riadnom prevzatí staveniska zhotoviteľom.
4. Na účely fakturácie sa za deň riadneho vykonania a prevzatia Diela objednávateľom považuje deň podpísania Protokolu o odovzdaní a prevzatí Diela ( stavebných prác ) a deň riadneho prevzatia staveniska zhotoviteľom deň podpísania Protokolu o odovzdaní a prevzatí staveniska v oboch prípadoch oprávnenou osobou objednávateľa.
5. Splatnosť faktúry je 30 dní od dňa doporučeného doručenia faktúr do podateľne objednávateľa.
6. Zmluvné strany vzájomne dohodli nasledovné podmienky fakturácie:

* faktúry musia byť vyhotovené v troch /3/ rovnopisoch,
* **faktúra za Projektovú dokumentáciu vrátane Inžinierskej činnosti nemôže presiahnuť 5,5% z celkových predpokladaných nákladov stavby v Prílohe č. 2 k Zmluve**
* zhotoviteľ je oprávnený fakturovať iba skutočne vykonané práce, pričom skutočne vykonané práce musia byť odsúhlasené stavebným dozorom objednávateľa **na súpise prác pre časť Diela podľa písm. a/ a b/ ods. 1 čl. III Zmluvy a na súpise prác pre časť Diela podľa písm. c/ ods. 1 čl. III Zmluvy** zvlášť, minimálne v rozsahu „súhlasím, pečiatka objednávateľa a podpis stavebného dozora“,
* faktúra musí byť členená podľa čísla položiek, popisu prác, výmery mernej jednotky prác a to iba v rozsahu skutočne vykonaných prác, s uvedením jednotkovej ceny (za každú položku zvlášť ) podľa zhotoviteľom naceneného Rozpočtu/VV pre časti diela podľa **Prílohy č. 1 a 2 k Zmluve**, dokladovaná súpisom vykonaných prác pre každú časť diela zvlášť, odsúhlaseným stavebným dozorom objednávateľa, pričom každý  **súpis vykonaných prác** musí byť členený podľa čísla položiek, popisu prác, výmery mernej jednotky prác, s uvedením jednotkovej ceny (za každú položku zvlášť ),
* faktúra musí spĺňať všetky náležitosti daňového dokladu a musí byť vystavená na základe jednotkovej ceny naceneného Rozpočtu/VV podľa **Prílohy č. 1 a 2 k Zmluve** tak, aby bolo možné spoľahlivo vykonať jej vecnú a finančnú kontrolu.

1. Ak faktúra bude vystavená bez predloženia jednotlivých súpisov vykonaných prác alebo bez odsúhlasenia súpisov vykonaných prác objednávateľom alebo v sume nad rámec súpisov vykonaných prác alebo nad rámec skutočného rozsahu vykonaných prác alebo v rozdielnej výške súm jednotkových položiek za práce a dodávky ako uvedených v nacenenom Rozpočte/VV podľa **Prílohy č. 1 a 2 k Zmluve** a to čo i len z nedbanlivosti alebo omylu zhotoviteľa, alebo ak faktúra nebude obsahovať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov platí, že faktúra nie je spôsobilá na jej úhradu, objednávateľ nie je v omeškaní s úhradou ceny Diela a je oprávnený vrátiť faktúru zhotoviteľovi na doplnenie v lehote do 15 /pätnásť/ pracovných dní. Vrátením faktúry sa preruší splatnosť faktúry a nová 30-dňová lehota splatnosti začína plynúť od doručenia novej riadnej faktúry.
2. Zhotoviteľ je povinný -v prípade subdodávky- s predložením faktúry predložiť písomné potvrdenie, že má uhradené všetky svoje splatné záväzky voči svojim subdodávateľom a túto skutočnosť objednávateľovi na jeho žiadosť je zhotoviteľ povinný aj preukázať( daňovým dokladom, písomným potvrdením subdodávateľa a.i. ), inak je objednávateľ oprávnený pozastaviť úhradu faktúry vystavenej zhotoviteľom, a to až do doby úhrady splatných záväzkov voči subdodávateľom zo strany zhotoviteľa. Pozastavenie platby zo strany objednávateľa v súlade s týmto bodom zmluvy sa nepovažuje za porušenie Zmluvy a objednávateľ sa nedostáva do omeškania.
3. Faktúra sa považuje za zaplatenú dňom pripísania úhrady na účet zhotoviteľa.
4. Zhotoviteľ je v prípade omeškania objednávateľa s úhradou faktúry, oprávnený účtovať objednávateľovi úroky omeškania vo výške uvedenej v § 369 ods. 2 Obchodného zákonníka.
5. Zmluvné strany sa dohodli, že v prípade porušenia povinnosti zhotoviteľa odovzdať riadne zhotovené Dielo včas ( v lehotách podľa ods. 1 článku VI Zmluvy), má objednávateľ právo na zmluvnú pokutu dohodnutú vo výške 0,5% z ceny Diela bez DPH uvedenej v ods. 1 článku VII Zmluvy za každý aj začatý deň omeškania, splatnú v lehote do 7 kalendárnych dní odo dňa doručenia výzvy objednávateľa na zaplatenie zmluvnej pokuty spolu s faktúrou, na účet objednávateľa.
6. Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovanej povinnosti zhotoviteľa a cenu Diela.
7. Uplatnením alebo zaplatením zmluvnej pokuty nie je dotknuté právo objednávateľa na odstúpenie od Zmluvy, úrok z omeškania a na náhradu vzniknutej škody. Zaplatenie zmluvnej pokuty zhotoviteľom nezbavuje zhotoviteľa povinnosti odovzdať Dielo alebo jeho časť.
8. K zmene dohodnutej ceny môže dôjsť iba výnimočne, z dôvodov hodných osobitného zreteľa a nepredvídateľných v čase uzavretia Zmluvy, výlučne so súhlasom objednávateľa, formou písomného dodatku k Zmluve a len za podmienky, že uzatvorenie takéhoto dodatku nebude v rozpore so zákonom č. 343/2015 Z. z. o verejnom obstarávaní a o zmene a doplnení niektorých zákonov v platnom znení.
9. Objednávateľ je oprávnený započítať akúkoľvek svoju i nesplatnú pohľadávku, ktorú má voči zhotoviteľovi, s pohľadávkou, i nesplatnou, ktorá vznikne z tejto zmluvy zhotoviteľovi voči objednávateľovi. Zápočet pohľadávok môže objednávateľ uplatniť pri úhrade faktúry zhotoviteľa.
10. Zmluvné strany sa dohodli, v rozsahu v akom to právne predpisy pripúšťajú, že vylučujú právo zhotoviteľa započítať akúkoľvek jeho pohľadávku voči objednávateľovi oproti akejkoľvek pohľadávke objednávateľa.

**VIII**

**Využitie subdodávateľov**

1. Zhotoviteľ predkladá v **Prílohe č. 5** k tejto Zmluve zoznam všetkých svojich subdodávateľov s uvedením  jeho identifikačných údajov, predmetu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Zhotoviteľ ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) ZVO a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje. Až do splnenia všetkých záväzkopv vyplývajúcich z tejto Zmluvy je zhotoviteľ povinný oznámiť Objednávateľovi akúkoľvek zmenu údajov o subdodávateľovi.
2. Zhotoviteľ je oprávnený kedykoľvek počas trvania tejto Zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvné vzťahu s novým subdodávateľom (podľa toho ktorá udalosť nastane skôr, je Zhotoviteľ povinný oznámiť Objednávateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť zhotoviteľovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia všetkých záväzkopv vyplývajúcich z tejto Zmluvy je zhotoviteľ povinný oznámiť Objednávateľovi akúkoľvek zmenu údajov o novom subdodávateľovi.
3. Povinnosti uvedené v ods. 1 a 2 tohto článku Zmluvy nie je Zhotoviteľ povinný plniť v prípade subdodávateľov, ktorí mu dodávajú tovary.
4. Zmluvné strany sa dohodli za účelom zabezpečenia všetkých povinností zhotoviteľa podľa článku VIII Zmluvy na zmluvnej pokute tak, že v prípade porušenia ktorejkoľvek z povinností týkajúcej sa subdodávateľov alebo ich zmeny zo strany zhotoviteľa má Objednávateľ nárok na zmluvnú pokutu vo výške 5% z ceny Diela, za každé porušenie ktorejkoľvek z vyššie uvedených povinností tohto článku Zmluvy zhotoviteľom , a to aj opakovane.
5. Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovaných povinností zhotoviteľa a cenu Diela.
6. Uplatnením alebo zaplatením zmluvnej pokuty nie je dotknuté právo objednávateľa na odstúpenie od Zmluvy, úrok z omeškania a na náhradu vzniknutej škody. Zaplatenie zmluvnej pokuty zhotoviteľom nezbavuje zhotoviteľa povinností podľa tohto článku VIII Zmluvy.

**IX**

**Odovzdanie a prevzatie Diela:**

1. Zhotoviteľ sa zaväzuje, že riadne zhotovené ( vykonané ) Dielo v rozsahu podľa článku III. ods. 1 Zmluvy odovzdá objednávateľovi najneskôr v lehotách podľa článku VI ods. 1 Zmluvy v mieste zhotovovania Diela alebo v sídle objednávateľa.
2. Objednávateľ prevezme Dielo za splnenia § 555 ods. 2 Obch. zák., ak Dielo zodpovedá vlastnostiam vymieneným objednávateľom v Zmluve, kvantitatívnym a kvalitatívnym požiadavkam kladeným na Dielo v Zmluve a tieto vlastnosti a požiadavky sú preukázané vykonaním dohodnutých skúšok Dokumentáciou kvality - kvality materiálov a stavebných prác, pričom ide najmä o nasledovnú dokumentáciu a skúšky:

* vážne lístky asfaltových zmesí, betónov s uvedením výrobne, množstva, označenia zmesi, dátumu a názvu stavby, ktoré predkladá zhotoviteľ priebežne počas stavebných prác,
* certifikáty, vyhlásenia o zhode vlastností a atesty zabudovaných materiálov, (originál, resp. úradne osvedčená kópia),
* protokoly o vykonaných skúškach najmä ide o : skúšky asfaltových zmesí odobratých vo výrobni, skúšky asfaltových zmesí odobratých na stavbe (z násypky finišera) podľa TAB 20 TKP MDVRR SR časť 6: HUTNENÉ ASFALTOVÉ ZMESI, plánované skúšky výrobcu asfaltových zmesí, podľa TAB 17 TKP MDVRR SR časť 6: HUTNENÉ ASFALTOVÉ ZMESI, ktoré predkladá zhotoviteľ priebežne (originál, resp. úradene osvedčená kópia), pri prácach menšieho rozsahu (napr. opravy) zhotoviteľ vykoná najmenej jednu skúšku uvedenú v TAB 16 TKP MDVRR SR časť 6: HUTNENÉ ASFALTOVÉ ZMESI na každý vybratý úsek ciest tvoriacich predmet Diela, ďalej preberacie skúšky hotovej vrstvy v TAB 22 a 23 TKP MDVRR SR časť 6: HUTNENÉ ASFALTOVÉ ZMESI. Pri zjavnom rozpore o dosiahnutej hodnote miery zhutnenia a hrúbky hotovej vrstvy sú rozhodujúce výsledky namerané na vývrtoch. Náklady na vývrty v potrebnom počte (min. 3 vývrty v jednom mieste na ploche 2 000 m2 podľa TAB 22 TKP MDVRR SR časť 6: HUTNENÉ ASFALTOVÉ ZMESI) vrátane výplne vzniknutých otvorov hradí zhovotiteľ,
* listy odpadov, doklad o uložení na skládku

1. Podladom na prevzatie každej asfaltovej vrstvy vozovky sú výsledky vykonaných skúšok súvisiacich s preukázaním jej kvality. Počet, druh a rozsah skúšok bude uvedený v kontrolnom a skúšobnom pláne stavby KSPS.
2. Výsledky skúšok vykonaných na hotovej úprave budú odsúhlasené stavebným dozorom. Kvalita použitých materiálov na diele sa dokladuje značkou CE v zmysle platných STN EN alebo ich ekvivalentov platných v krajinách EÚ a kvalita vykonávaných stavebných prác na Diele certifikátom systému vnútropodnikovej kontroly. Pre stavebné práce, na ktoré nie je vydaná harmonizovaná norma STN EN sa systém kvality potvrdzuje certifikátom kvality v zmysle normy ISO 9001: 2000 č. BE98/3192QA alebo ich ekvivalentov platných v krajinách EÚ.
3. Protokoly o kontrolných skúškach vlastností vstupných materiálov (kamenivo, asfalt, cement a pod.) v čase zhotovovania Diela nesmú byť staršie ako 6 mesiacov, inak sa považujú za neplatné. Skúšobná činnosť musí byť vykonaná akreditovanou skúšobňou.
4. Ak zhotoviteľ zabuduje stavebné materiály, výrobky bez ich odsúhlasenia objednávateľom a ak sa dodatočne preukáže, že vlastnosti zabudovaných materiálov, výrobkov a z toho dôvodu kvalita konštrukcie nezodpovedá požadovaným technickým špecifikáciám a normácm, je zhotoviteľ povinný na svoje náklady, podľa pokynu objednávateľa, vykonať opatrenia na nápravu ( napr. nahradiť tieto vyhovujúcimi materiálmi, výrobkami a pod. ) v zmysle čl. XVI. ods. 5 tejto zmluvy.
5. O odovzdaní Diela sa spíše Protokol o odovzdaní a prevzatí Diela ( verejnej práce ), ktorú podpíšu osoby oprávnené konať vo veciach technických za každú zo zmluvných strán. Za deň vykonania Diela sa považuje deň uvedený v Protokole ako deň podpisu objednávateľa - osoby oprávnenej za objednávateľa rokovať vo veciach technických.
6. Nevyhnutnou súčasťou Protokolu o odovzdaní Diela (stavebných prác) vo forme Príloh sú nasledovné doklady dodané zhotoviteľom:

* **dve kópie stavebného denníka,**
* **finančné odúčtovanie stavby k termínu preberacieho konania,**
* **jedno vyhotovenie dokumentácie skutočnej realizácie stavby „ďalej DSRS“ so zakreslenými farebnými zmenami oproti Dokumentácii pre stavebné povolenie a geodetickým zameraním inžinierskych sietí v súradnicovom systéme; aj v digitálnom formáte- CD . DSRS musí byť vypracovaná v súlade s prílohou č. 13 technického predpisu MDPT SR TP 03/2006 vrátane komplexného vyhotovenia geodetickej dokumentácie, Dokumentáciu musí zhotoviteľ predložiť objednávateľovi min. 7 dní pred termínom odovzdania diela objednávateľovi na odsúhlasenie,**
* **Porealizačný geometrický plán stavby v troch vyhotoveniach**
* **dokumentáciu kvality diela v jednom vyhotovení (t.j. kvalita všetkých zabudovaných stavebných materiálov a zmesí vrátane výsledkov meraní a skúšok počas realizácie diela a po jeho ukončení) vrátane aktualizovaného kontrolného a skúšobného plánu Dokumentáciu predloží zhotoviteľ min. 14 dní pred termínom odovzdania diela objednávateľovi (pracovníkom zodpovedným za kvalitu) na odsúhlasenie,**
* **Porealizačné zameranie stavby v troch vyhotoveniach**
* **doklady o uložení prebytočného materiálu zo stavby na oficiálnu skládku,**
* **dokumentácia priebehu výstavby (fotografie, videozáznamy).**

1. Absencia niektorého z dokladov podľa ods. 8 tohto článku Zmluvy je dôvodom pre nezačatie preberacieho konania.
2. Povinnými obsahovými náležitosťami Protokolu je:

* údaje o zhotoviteľovi a objednávateľovi,
* názov zákazky, číslo Zmluvy,
* označenie Diela, ktoré sa odovzdáva a preberá ( konkrétne vybraté úseky ciest ),
* dátum začatia stavebných prác podľa Zmluvy, skutočný dátum začatia stavebných prác,
* dátum ukončenia stavebných prác podľa Zmluvy, skutočný dátum ukončenia stavebných prác,
* skutočný rozsah vykonaných stavebných prác, odsúhlasený stavebným dozorom objednávateľa,
* označenie stavbyvedúceho, stavebného dozoru, technického dozoru objednávateľa,
* jednotková cena za príslušnú časť Diela podľa Zmluvy a jednotková cena podľa skutočného rozsahu stavebných prác odsúhlasených stavebným dozorom objednávateľa,
* prehlásenie objednávateľa, či príslušnú časť Diela preberá alebo nepreberá,
* prípadne zoznam chýb a nedorobkov.

1. Ak Dielo vykazuje drobné chyby alebo nedorobky, ktoré nebránia jeho riadnemu užívaniu, objednávateľ má právo rozhodnúť, či Dielo ( príslušnú časť Diela ) prevezme s drobnými chybami alebo nedorobkami alebo ho neprevezme. Ak Dielo prevezme v Protokole určí lehotu na odstránenie drobných chýb alebo nedorobkov. O tom, či má Dielo vady alebo nedorobky a aký majú vplyv na užívanie Diela, rozhoduje objednávateľ.
2. Ak objednávateľ odmieta Dielo prevziať, je povinný uviesť dôvody.
3. Riadnym odovzdaním Diela ( príslušnej časti Diela ) tzn. okamihom podpisu oprávnenej osoby konajúcej za objednávateľa na Protokole prechádza na objednávateľa nebezpečenstvo vzniku škody na Diele. Za poškodenie alebo zničenie Diela alebo jeho časti zodpovedá zhotoviteľ až do času riadneho odovzdania Diela objednávateľovi. Zhotoviteľ zodpovedá za škodu spôsobenú prevádzkovou činnosťou zhotoviteľa počas zhotovovania Diela na majetku objednávateľa a tretích osôb, ako aj za škodu na zdraví a živote osôb na Stavenisku.
4. Momentom prevzatia časti Diela – projektovej dokumentácie a inžinierskej činnosti- Objednávateľom zhotoviteľ bezodplatne prevádza na Objednávateľa všetky práva viažuce sa k Dielu a poskytuje Objednávateľovi trvalú, výhradnú a neobmedzenú, bez osobitného súhlasu Zhotoviteľa prevoditeľnú licenciu (súhlas) na používanie Diela tak, že Objednávateľ je výlučne a neobmedzene oprávnený Dielo nerušene a neobmedzene aplikovať, užívať, požívať, šíriť, rozmnožovať, prepracovať, spracovať, adaptovať, ďalej vyvíjať, nakladať alebo disponovať s ním bez osobitného súhlasu Zhotoviteľa na ľubovoľný účel, prípadne v rovnakom rozsahu práva previesť či poskytnúť čiastočne alebo v celosti tretej strane a to aj vtedy, ak táto Zmluva zanikne alebo sa zruší pred úplným vykonaním Diela zhotoviteľom.
5. Vlastnícke právo k jednotlivým materiálom, komponentom, výrobkom a iným častiam Diela použitým zhotoviteľom nadobúda objednávateľ okamihom ich zabudovania do Diela.

**X**

**Zmena záväzkov zmluvných strán**

1. Zmluvné strany sa zaväzujú, že pristúpia na zmenu záväz­ku/ov v prípadoch, ak sa po uzavretí Zmluvy zmenia východiskové podklady rozhodujúce pre uzatvorenie Zmluvy, alebo vzniknú nové požiadavky objednávateľa alebo zhotoviteľa ( najmä „Naviac práce“ ) alebo nastanú iné skutočnosti nezávislé od vôle zmluvných strán, ktoré si objektívne vyžadujú zmenu práv a povinností dohodnutých v tejto Zmluve za účelom naplnenia účelu Zmluvy. K takejto zmene môže dôjsť iba na základe písomného dodatku k Zmluve a iba pokiaľ jeho uzatvorenie nebude v rozpore so zákonom č. 343/2015 Z. z. o verejnom obstarávaní a o zmene a doplnení niektorých zákonov v platnom znení.
2. Naviac práce predstavujú práce nad rámec dojednaný v Zmluve, pričom pre vylúčenie pochybností sa má za to, že Naviac práce sú výlučne práce neobsiahnuté v nacenenom Výkaze výmer/Výkazoch výmer.
3. Vykonané naviac práce pôvodne nezahrnuté v Rozpočte/VV musia byť fakturované osobitne po ich predchádzajúcom vecnom, cenovom a termínovom odsúhlasení zmluvnými stranami. Skutočnosť, že sa objednávateľ a zhotoviteľ nemôžu dohodnúť na cene dodatočných prác a dodávok materiálov, neoprávňuje zhotoviteľa spomaliť, alebo odoprieť žiadané výkony. Zmeny a doplnky zmluvy, resp. nové a zmenené položky, je potrebné vo faktúre uviesť samostatne a oddelene. Zhotoviteľ je povinný pri oceňovaní Objednávateľom uznaných/nariadených naviac prác použiť rovnakú metodiku a jednotkové ceny tak, ako ich použil pri spracovaní svojej ponuky a Rozpočtu/VV v jednotlivých Prílohách tejto Zmluvy.
4. Medzi zmluvnými stranami je dohodnutá tzv. ,,domnienka doručenia“, t. j. každá odoslaná písomnosť sa považuje za doručenú momentom odmietnutia jej prijatia adresátom, alebo uplynutím tretieho dňa od uloženia písomnosti na pošte.
5. Akékoľvek oznámenia či komunikácia podľa tejto zmluvy môžu byť doručené v písomnej forme osobne, kuriérom, doporučenou poštou, emailom s potvrdením prijatia emailu alebo faxom na adresy zmluvných strán uvedené v záhlaví tejto Zmluvy alebo do rúk príslušného zástupcu pre veci technické alebo sms správou doručenou zástupcovi ore veci technické .
6. Kontaktné údaje osôb a okruh osôb oprávnených konať za zmluvnú stranu môžu byť zmenené jednostranným písomným oznámením zmluvnej strany, riadne doručeným príslušnou zmluvnou stranou druhej zmluvnej strane v súlade s týmto ustanovením zmluvy bez toho, aby zmluvné strany uzatvorili dodatok k zmluve. Oznámenie bude tvoriť prílohu zmluvy.
7. Odosielateľ akejkoľvek písomnej správy môže požadovať písomné potvrdenie príjemcu.

**XI**

**Prerušenie prác**

1. Zhotoviteľ je povinný cestou SD upozorniť objednávateľa na skutočnosti, ktoré môžu mať za následok prerušenie prác.
2. Zhotoviteľ je povinný prerušiť práce vždy, ak pokračovanie v prácach by spôsobilo objednávateľovi v ďalšom období majetkovú škodu alebo by bola ohrozená bezpečnosť pri práci, alebo by vznikla ťažko odstrániteľná ujma na majetku, ujma na živote alebo zdraví osôb alebo by bol ohrozený verejný záujem.
3. Zhotoviteľ je povinný bez zbytočného odkladu písomne Objednávateľa upozorniť na všetky **nedostatky**, **nesprávnosti alebo chyby** v podkladoch predložených mu objednávateľom, ktoré počas vykonávania Diela výjdu najavo. Objednávateľ prostredníctvom stavebného denníka je následne povinný bez zbytočného odkladu, najneskôr do 5 dní od upozornenia

* porerušiť práce
* určiť lehotu na odstránenie takýchto **nedostatkov**, **nesprávností alebo chýb,**
* určiť ďalší postup do doby odstránenia **nedostatkov, nesprávností alebo chýb** a prípadne
* predĺžiť zhotoviteľovi lehotu na odovzdanie Diela o čas, o ktorý sa kvôli prekážkam podľa tohto odseku článku XI Zmluvy objektívne nemohlo pokračovať vo vykonávaní Diela, ak sa v jeho vykonávaní nepokračovalo.

1. Zhotoviteľ je povinný bez zbytočného odkladu informovať Objednávateľa o vzniku akejkoľvek udalosti, ktorá bráni alebo sťažuje včasnú alebo riadnu realizáciu Diela alebo môže spôsobiť omeškanie Zhotoviteľa s plnením termínov uvedených v Harmonograme alebo článku VI Zmluvy.

**XII**

**Zodpovednosť zhotoviteľa, Zmluvné pokuty, Záruka a záručná doba**

1. Zhotoviteľ je povinný postupovať pri zhotovovaní Diela a jeho jednotlivých častí s odbornou starostlivosťou, za striktného dodržiavania všetkých pre realizáciu Diela do úvahy prichádzajúcich všeobecne záväzných právnych predpisov SR a EÚ, iných podzákonných predpisov, normatívnych správnych aktov, individuálnych správnych aktov, technických noriem, podmienok dohodnutých v Zmluve a jej Prílohách a požiadaviek objednávateľa lege artis.
2. Zmluvné strany sa dohodli, že v prípade porušenia akejkoľvek povinnosti zhotoviteľa podľa článku I, článku III, článku IV ods. 6, ods. 7, ods. 9, článku V ods. 2, ods. 3, článku VI, článku IX ods. 8, článku XI ods. 3, ods. 4, XIII ods. 7 Zmluvy alebo ak sa počas realizácie Diela preukáže, že stavebné práce podľa výkazov výmer, čo do kvantitatívnych alebo kvalitatívnych požiadaviek Diela nezodpovedajú množstvu alebo kvalite vymienenej objednávateľom v Zmluve alebo Dielo nie je zhotovované podľa Harmonogramu prác predloženého zhotoviteľom, je zhotoviteľ povinný zaplatiť zmluvnú pokutu v dohodnutej výške 1 950 € za každé jednotlivé porušenie povinnosti zvlášť a to aj opakovane.Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovanej povinnosti zhotoviteľa a cenu Diela. Uplatnenie alebo Zaplatenie zmluvnej pokuty nezbavuje zhotoviteľa povinnosti, ktorej splnenie resp. riadne plnenie zmluvná pokuta zabezpečuje.
3. Zmluvné strany sa dohodli, že v prípade porušenia povinnosti zhotoviteľa odstrániť riadne a včas vady a/alebo nedorobky, ktoré sú uvedené v odovzdávajúcom Protokole alebo v prípade porušenia povinnosti zhotoviteľa riadne a včas odstrániť vady a oznámené -uplatnené objednávateľom v záručnej dobe, je zhotoviteľ povinný zaplatiť objednávateľovi zmluvnú pokutu vo výške 0,5% z ceny Diela bez DPH za každý začatý deň omeškania za každú takto reklamovanú vadu Diela zvlášť. Uplatnením alebo zaplatením zmluvnej pokuty nie je dotknuté právo objednávateľa na náhradu škody. Zaplatenie zmluvnej pokuty zhotoviteľom nezbavuje zhotoviteľa povinnosti odstrániť vady Diela ak v tejto Zmluve nie je dohodnuté inak.
4. Zhotovitel’ zodpovedá za to, že Dielo ( každá jeho časť ) je zhotovené v kvalite podľa požiadaviek ods. 1 tohto článku XII Zmluvy a že tieto bude mať i počas plynutia záručnej doby.
5. Zhotoviteľ zodpovedá za vady, ktoré má Dielo alebo ktorákoľvek jeho časť v čase jeho riadneho odovzdania a prevzatia objednávateľom a za vady, ktoré sa vyskytnú v záručnej dobe.
6. Záručná doba je **60** **kalendárnych m e s i a c o v** začína plynúť odo dňa riadneho odovzdania a prevzatia Diela objednávateľom (dňom podpisu oprávneného zástupcu objednávateľa na protokole o odovzdaní a prevzatí časti Diela). Záruka v rámci plynutia záručnej doby sa vzťahuje na všetky vlastnosti Diela. Záručná doba neplynie po dobu, po ktorú objednávateľ nemôže Dielo alebo jeho časť užívať pre jeho vady alebo nedorobky, za ktoré zodpovedá zhotoviteľ. V prípade, že pri odstraňovaní vád alebo nedorobkov došlo k výmene jednotlivých častí Diela za nové, pre nové časti Diela začína plynúť nová dohodnutá Záručná doba okamihom ich prevzatia objednávateľom.
7. Zhotoviteľ je povinný počas plynutia Záručnej doby na svoje nebezpečenstvo, náklady a zodpovednosť v primeranej lehote určenej objednávateľom odstrániť zistené vady, za ktoré nesie zodpovednosť v súlade s ustanoveniami Zmluvy a relevantnými ustanoveniami Obchodného zákonníka v platnom znení. Ak zhotoviteľ vadu neodstráni počas doby určenej objednávateľom, Objednávateľ je o.i. oprávnený zadať odstránenie vady alebo vykonanie nedorobku tretej osobe na náklady thotoviteľa. Náklady súvisiace s odstránením vady budú vyúčtované zhotoviteľovi, ktorý ich uhradí do 10 dní odo dňa doručenia faktúry.
8. Zhotoviteľ zodpovedá za škodu na Diele spôsobenú vlastným konaním počas svojich pracovných postupov, ako aj za škodu spôsobenú tými, ktorých použil na realizáciu Diela a  za škody s tým súvisiace. Pokiaľ zhotoviteľ použije na vykonanie Diela alebo jeho časti tretie osoby bez súhlasu objednávateľa, v plnej miere zodpovedá za ich činnosť, akoby túto vykonával sám.
9. Dielo má vady, ak Dielo alebo jeho ktorákoľvek časť, nezodpovedá **r**ozsahu alebo kvalite vymedzenej v tejto Zmluve, právnym predpisom alebo technickým požiadavkám, technickým normám alebo je zhotovené postupom zhotoviteľa, ktorý nezodpovedá požiadavkám na Dielo alebo jeho časť kladeným.
10. Objednávateľ je oprávnený neprevziať Dielo alebo jeho časť, ktoré nie je vykonané riadne alebo odovzdané včas podľa podmienok určených v Zmluve. V takom prípade objednávateľ nie je v omeškaní s povinnosťou prevziať Dielo.
11. Uplatnenie vád a nedorobkov v záručnej dobe musí byť podané písomne bez zbytočného odkladu potom, čo vady a nedorobky objednávateľ zistil, najneskôr v lehote 3 dní odo dňa zistenia vád a nedorobkov.
12. Zmluvné strany prehlasujú, že považujú dohodnutú výšku zmluvnej pokuty v ods. 3 tohto článku Zmluvy za primeranú vzhľadom na charakter a povahu zmluvnou pokutou zabezpečovanej povinnosti zhotoviteľa a cenu Diela.
13. Zhotovitel’ nezodpovedá za vady, ktoré boli spôsobené použitím podkladov prevzatých alebo pokynov od objednávateľa a:

a/ ak zhotovitel’ ani pri vynaložení všetkej odbornej starostlivosti a úsilia nemohol zistiť ich nevhodnosť alebo

b/ ak na ich nevhodnosť preukázateľne písomne objednávateľa upozornil a objednávateľ na ich použití napriek tomu trval.

1. Ostatné nároky zo zodpovednosti zhotoviteľa za akosť, množstvo a kvalitu Diela sa uplatnia v zmysle platných ustanovení o náhrade škody podľa Obchodného zákonníka, ak nie je dohodnuté inak.
2. Uplatnením nárokov z vád Diela nie sú dotknuté nároky objednávateľa na náhradu škody alebo na odstúpenie od Zmluvy.
3. V prípade, že objednávateľovi bude spôsobená alebo vznikne škoda v dôsledku porušenia povinnosti zhotoviteľom, alebo bude objednávateľovi uložená akákoľvek sankcia z titulu porušenia všeobecne záväzných právnych predpisov zhotoviteľom alebo z titulu porušenia povinnosti zhotoviteľom je zhotoviteľ povinný takto vzniknutú škodu, sankciu uhradiť objednávateľovi v plnom rozsahu. Zmluvné strany sa dohodli na uzatvorení Sľubu odškodnenia a Sľubom odškodnenia sa sľubujúci zaväzuje, že nahradí príjemcovi sľubu všetku škodu bez ohľadu na to, či vznikne počas trvania Zmluvy alebo po skončení jej platnosti a účinnosti, ktorá mu vznikne v dôsledku toho, že v súlade so zmluvou sľubujúci zhotoví pre príjemcu sľubu dielo v súlade so zmluvou a tretie subjekty z dôvodu uloženia sankcie si voči príjemcovi sľubu budú uplatňovať akékoľvek nároky z titulu porušenia zmlúv alebo všeobecne záväzných právnych predpisov v súlade so zmluvou; pre účely tejto zmluvy sa pod pojmom nároky rozumie najmä penále, pokuty, náhrada škody, ktorá bola spôsobená a.i.
4. Záruka v rámci plynutia záručnej doby sa vzťahuje na všetky vlastnosti Diela, najmä na jeho vecnú a obsahovú úplnosť a správnosť, zákonnosť priebehu a procesu jeho zhotovovania, technickú a odbornú bezchybnosť. Zhotoviteľ je povinný zhotoviť dokumentáciu podľa technických noriem STN a STN EN platných v čase zhotovenia Diela a platných technicko-kvalitatívnych podmienok pre správy a rekonštrukcie ciest a mostov Ministerstva dopravy, výstavby a regionálneho rozvoja SR. Zhotoviteľ sa zaväzuje, že dokumentácia bude vypracovaná a potvrdená autorizovaným stavebným inžinierom pre kategóriu I 2  Inžinier pre konštrukcie inžinierskych stavieb- cesty, I 2 Inžinier pre konštrukcie inžinierskych stavieb- mosty alebo pre kategóriu I 3 Inžinier pre statiku stavieb, oprávnenie autorizovaného geodeta, geostatika a kartografa podľa zákona č. 512/2007 Z. z., ktorým sa mení a dopĺňa zákon Národnej rady Slovenskej republiky č. 216/1995 Z. z. o Komore geodetov a kartografov. Zhotovitel’ zodpovedá objednávateľovi za všetky nepresnosti, rozdiely a odchýlky iné nezrovnalosti zistené na Diele oproti skutočne nameraným hodnotám (rozdielne hodnoty vo výkaze výmer).
5. Ak počas plynutia záručnej doby - ( najmä v stavebnom alebo kolaudačnom konaní ) na základe požiadavky, podnetu stavebného úradu alebo akéhokoľvek iného orgánu verejnej správy alebo verejnej moci alebo i bez takéhoto podnetu - vyjde najavo vada Diela alebo jeho časti, alebo nedorobok *najmä, nie však výlučne nekvalita, neúplnosť alebo vecná nesprávnosť Diela, nesúlad s akoukoľvek normou alebo predpisom, prípadne budú zistené iné vady Diela ako napr.: nezrovnalosti v stavebnej časti, nesúlad s výkazom výmer, chýbajúce časti projektovej dokumentácie, chýbajúce alebo neúplné časti inej dokumentácie, ktoré sú potrebné pre realizáciu Stavby a úspešné skolaudovanie Stavby*, na základe zistení ktorých bude potrebné Dielo alebo jeho časť doplniť alebo prepracovať, zmluvné strany sa dohodli, že ide o vadu Diela s tým, že zhotoviteľ je povinný Dielo alebo jeho časť bezodplatne doplniť alebo prepracovať v lehote najneskôr do 10 kalendárnych dní odo dňa doručenia výzvy objednávateľa na doplnenie alebo prepracovanie Diela alebo jeho časti.
6. Oznámenie vád a nedorobkov v záručnej dobe súvisiacich s  technickým riešením projektovej dokumentácie, chyby vo výkresovej a textovej časti, prípadne nezhody projektovej dokumentácie s  podmienkami stanovenými dotknutými orgánmi a organizáciami ( Výzva objednávateľa ) musí byť podaná písomne bez zbytočného odkladu potom, čo vady a nedorobky objednávateľ zistil, najneskôr v lehote 3 dní odo dňa zistenia vád a nedorobkov.
7. Zmluvné strany sa dohodli, že ak zhotoviteľ nedoplní alebo neprepracuje Dielo alebo jeho časť ( neodstráni vady a nedorobky ) vôbec alebo v lehote najneskôr do 10 kalendárnych dní odo dňa doručenia výzvy objednávateľa zhotoviteľovi, zhotoviteľ zaplatí objednávateľovi jednorazovú zmluvnú pokutu **vo výške 25 % z celkovej ceny Diela bez DPH za časť Diela podľa čl. III ods. 1 písm. a/ a písm. b/ Zmluvy**, splatnú v lehote do 3 kalendárnych dní odo dňa doručenia výzvy objednávateľa na zaplatenie zmluvnej pokuty spolu s faktúrou.
8. Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovanej povinnosti zhotoviteľa a cenu Diela, na ktoré skutočnosti pri rokovaní prihliadli.

**XIII**

**Zánik zmluvy**

1. Objednávateľ je oprávnený odstúpiť od zmluvy z dôvodov podľa § 344 a nasl. Obchodného zákonníka, z dôvodov podľa ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (§ 19) alebo z dôvodov ustanovených v tejto Zmluve.
2. Zmluva sa uzatvára na dobu splnenia všetkých záväzkov zmluvných strán vyplývajúcich z tejto Zmluvy. Po uvedenú dobu je pre plnenie tejto Zmluvy zachovaná záväzná viazanosť ponuky zhotoviteľa.
3. Zmluva zaniká:
4. riadnym splnením všetkých práv a povinnosti zmluvných strán, odovzdaním zrealizovaného Diela podľa týchto zmluvných podmienok v požadovanom rozsahu, kvalite a stanovených lehotách
5. odstúpením od zmluvy pre podstatné porušenie zmluvných podmienok, ktoré ako podstatné porušenie označil v zmluve objednávateľ. V prípade podstatného porušenia zmluvných podmienok môže objednávateľ od zmluvy odstúpiť bez určenia dodatočnej primeranej lehoty na nápravu. Ak ide o nepodstatné porušenie zmluvy, objednávateľ môže odstúpiť od zmluvy len v prípade, ak je určená dodatočná lehota na splnenie povinnosti/záväzku a zhotoviteľ svoju povinnosť/záväzok v tejto lehote nesplní,
6. na základe písomnej dohody zmluvných strán, pre ukončenie Zmluvy dohodou zmluvných strán sa vyžaduje:

* vyhotovenie Dohody o ukončení zmluvy v listinnej forme
* dohoda o podstatných náležitostiach súvisiacich s ukončením Zmluvy najmä vysporiadanie záväzkov zmluvných strán a termín ukončenia Zmluvy.

1. Odstúpením od zmluvy zanikajú všetky práva a povinnosti strán zo zmluvy okrem práv na náhradu spôsobenej škody a ušlého zisku, práv na dovtedy uplatnené resp. zákonné sankcie, práv a povinností vyplývajúcich z ustanovení tejto zmluvy a všeobecne záväzných právnych predpisov o poskytovaní záruky a zodpovednosti za vady za časť Diela, ktorá bola do odstúpenia zrealizovaná, a iných práv a povinností, ktoré podľa dohody strán alebo podľa ich povahy majú trvať aj po zániku zmluvy odstúpením.
2. Odstúpením od zmluvy zmluva zaniká okrem práv a povinností podľa predchádzajúceho odseku tohto článku Zmluvy, a to v momente keď prejav vôle oprávnenej zmluvnej strany odstúpiť od zmluvy je doručený druhej zmluvnej strane; po tejto dobe nemožno účinky odstúpenia od zmluvy odvolať alebo meniť bez súhlasu druhej strany. V prípade pochybnosti sa má za to, že odstúpenie od zmluvy je účinné na tretí deň po odoslaní oznámenia o odstúpení od zmluvy.
3. V prípade odstúpenia od zmluvy z dôvodu porušenia povinnosti zhotoviteľa má objednávateľ nárok na náhradu škody spôsobenú najmä omeškaním realizácie diela oproti termínu ukončenia realizácie diela uvedeného v tejto zmluve a na náhradu nákladov, oprávnených výdavkov a strát vzniknutých z dôvodov odstúpenia od Zmluvy.
4. Po uzavretí Zmluvy je objednávateľ, pokiaľ v Zmluve nie je výslovne uvedené niečo iné, oprávnený od Zmluvy odstúpiť titulom jej podstatného porušenia najmä v prípade, ak:
   1. zhotoviteľ bez riadneho dôvodu odmietne prevziať stavenisko,
   2. zhotoviteľ nezačne stavebné práce v lehote uvedenej v čl. VI. tejto zmluvy
   3. zhotoviteľ včas nesplní akúkoľvek povinnosť určenú súťažnými podmienkami alebo požiadavkami bez preukázania splnenia ktorej nie je možné začať zhotovovať Dielo,
   4. zhotoviteľ z dôvodov spočívajúcich na jeho strane je v omeškaní s plnením ktoréhokoľvek postupového termínu realizácie Diela uvedeného v Harmonograme postupu prác o viac ako 7 kalendárnych dní,
   5. zhotoviteľ je z dôvodov spočívajúcich na jeho strane v omeškaní s plnením akéhokoľvek iného čiastkového termínu realizácie prác, ktorý si zmluvné strany dohodnú (napr. zápisom v stavebnom denníku), a napriek výzve objednávateľa (uvedenej napr. v stavebnom denníku) nezrealizuje príslušné práce v primeranej náhradnej lehote určenej objednávateľom (napr. v stavebnom denníku),
   6. zhotoviteľ je v omeškaní s riadnym vykonaním Diela o viac ako 10 kalendárnych dní,
   7. zhotoviteľ preukázateľne nevykonáva Dielo s odbornou starostlivosťou, alebo s podmienkami Zmluvy alebo vykonáva Dielo v rozpore s pokynom objednávateľa a napriek písomnej výzve objednávateľa nedôjde k náprave v určenej lehote,
   8. zhotoviteľ aj napriek písomnému upozorneniu objednávateľa, resp. oprávnenej osoby objednávateľa (zápis v stavebnom denníku na vadné plnenie zhotoviteľa) pokračuje vo vadnom plnení; alebo
   9. zhotoviteľ opakovane nesplní alebo poruší zákonné alebo zmluvné povinnosti pri vedení stavebného denníka (opakovaným nesplnením/porušením sa rozumie nesplnenie/porušenie minimálne dvakrát)
   10. voči zhotoviteľovi bol vyhlásený konkurz, návrh na začatie konkurzného konania bol zamietnutý z dôvodu nedostatku majetku, ak bolo začaté reštrukturalizačné konanie, alebo voči zhotoviteľovi bol podaný návrh alebo sa vedie exekučné konanie alebo ak zhotoviteľ vstúpil do likvidácie; zhotoviteľ je povinný ihneď informovať objednávateľa o skutočnostiach podľa písm. j/ ods. 7 tohto článku, inak má zhotoviteľ právo na zmluvnú pokutu vo výške podľa článku XII ods. 2 Zmluvy alebo
   11. ak ktorékoľvek vyhlásenie/prehlásenie zhotoviteľa uvedené v tejto Zmluve je nepravdivé ku dňu uzatvorenia Zmluvy alebo sa takým stane počas realizácie Diela,
   12. objednávateľom oznámená vada je neodstrániteľná.
5. Zhotoviteľ je oprávnený odstúpiť od Zmluvy v prípade, ak objednávateľ podstatným spôsobom poruší Zmluvu. Podstatným porušením tejto Zmluvy zo strany objednávateľa je omeškanie objednávateľa so zaplatením ceny Diela o viac ako 30 dní, pričom Dielo objednávateľ prevzal podľa podmienok v tejto Zmluve, alebo neposkytnutie súčinnosti objednávateľa podľa podmienok v Zmluve.
6. V prípade odstúpenia od zmluvy sa na určenie ceny dovtedy vykonaných prác, výkonov a použitých materiálov použijú primerane ustanovenia tejto zmluvy o cene Diela s prihliadnutím na prípadné nároky z vád Diela, nezaplatené sankcie a iné pohľadávky vzniknuté zo Zmluvy. Ak dôjde k odstúpeniu od zmluvy pre porušenie povinností Zhotoviteľom, má Objednávateľ nárok na náhradu nákladov, ktoré mu vznikli s obstaraním nového Zhotoviteľa, ktorý Dielo zrealizuje. V záujme zabezpečenia pokračovania prác na predmete Zmluvy je zhotoviteľ povinný na žiadosť Objednávateľa previesť bez zbytočného odkladu na Objednávateľa vlastnícke alebo iné právo k dodaným hmotám, materiálom, výrobkom a stavebným dielcom, a to za obvyklú cenu primeranú opotrebeniu a stavu týchto vecí.

**XIV**

**Záverečné ustanovenia**

1. Zoznam osôb, ktorých zdroje a kapacity boli Zhotoviteľom použité v zmysle § 34 ods. 3 ZVO na preukázanie splnenia podmienok účasti:

1........................

2.. .....................

3. ......................*(uvedie uchádzač podľa potreby)*

1. Osoby uvedené v ods. 1. tohto čl. Zmluvy zodpovedajú za plnenie tejto Zmluvy spoločne a nerozdielne spolu so Zhotoviteľom v zmysle ust. § 511 ods.1 Občianskeho zákonníka ( zákon č. 40/1964 Zb. v znení neskorších predpisov). Ak dlh voči Objednávateľovi splní Zhotoviteľ alebo jedna z osôb uvedených v ods. 1 tohto čl. Zmluvy, povinnosť ostatných zanikne. Veľkosti podielov na dlhu u jednotlivých dlžníkov nie sú predmetom tejto Zmluvy. Osoby uvedené v v ods. 1 tohto čl. Zmluvy svoj spoločný záväzok so Zhotoviteľom potvrdzujú podpisom tejto Zmluvy.
2. Pri riešení otázok výslovne neupravených touto Zmluvou sa zmluvné strany budú riadiť príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ustanoveniami ostatných všeobecne záväzných právnych predpisov platných na území Slovenskej republiky.
3. Túto Zmluvu možno meniť a dopĺňať len očíslovanými písomnými dodatkami podpísanými oprávnenými zástupcami zmluvných strán. Zmluvu je možné zrušiť písomnou Dohodou zmluvných strán alebo odstúpením od zmluvy.
4. Zhotoviteľ sa zaväzuje, že počas zhotovovania Diela budú dostupné pre objednávateľa na jeho požiadanie všetky dokumenty a podklady potrebné na zhotovenie Diela.
5. Táto zmluva má **27 strán** a je vyhotovená v štyroch rovnopisoch, pre objednávateľa v dvoch vyhotoveniach (rovnopisoch), pre zhotoviteľa v dvoch vyhotoveniach (rovnopisoch).
6. Zmluvné strany prehlasujú, že budú spolupracovať tak, aby bol predmet zmluvy splnený v najlepšej možnej miere. Za týmto účelom sa budú zmluvné strany bez omeškania vzájomne informovať o všetkých okolnostiach, ktoré by bránili riadnemu splneniu predmetu zmluvy. Objednávateľ je povinný uchovávať dokumentáciu, doklady a dokumenty súvisiace so zadávaním zákazky a s odovzdaním a prevzatím Diela v lehotách podľa platných predpisov. Zhotoviteľ je povinný uchovávať účtovné doklady a inú súvisiacu dokumentáciu, doklady a dokumenty súvisiace s plnením predmetu tejto zmluvy 10 rokov od ich úhrady.
7. Pokiaľ zhotoviteľ preukazuje splnenie podmienok účasti vo verejnom obstarávaní podľa Zákona o verejnom obstarávaní treťou osobou ( a to najmä v nadväznosti na § 33 ods. 2 a § 34 ods. 3 Zákona o verejnom obstarávaní), je povinný plnenie, resp. jej príslušnú časť touto treťou osobou aj realizovať.
8. Zmluvné strany sa dohodli, že vylučujú aplikáciu ust. § 374 Obchodného zákonníka.
9. Zhotoviteľ vyhlasuje, že súhlasí s podmienkami verejného obstarávania určenými objednávateľom. Zhotoviteľ nie je oprávnený požadovať od objednávateľa úhradu nákladov súvisiacich s prípravou účasti vo verejnom obstarávaní alebo súvisiacich s prípravou na realizáciu zákazky. Zhotoviteľ prehlasuje a potvrdzuje, že všetky zmeny, nedostatky alebo odchýlky v zadaní a podkladoch objednávateľa poskytnutých zhotoviteľovi zhotoviteľ namietal alebo oznámil objednávateľovi pred podaním svojej ponuky.
10. Objednávateľ si vyhradzuje právo vyhlasovať alebo nadobúdať tovary, služby alebo práce prostredníctvom už existujúcich, prebiehajúcich alebo novo vyhlásených verejných obstarávaní s rovnakým alebo podobným predmetom zákazky počas platnosti tejto zmluvy.
11. Zmluvné strany prehlasujú, že túto Zmluvu uzavreli slobodne a vážne, neuzavreli ju v tiesni ani za nápadne nevýhodných podmienok, pozorne si ju prečítali, porozumeli jej a nemajú proti jej forme a obsahu žiadne námietky, ani návrhy na doplnenie, čo zástupcovia zmluvných strán plne spôsobilí na právne úkony potvrdzujú vlastnoručnými podpismi.
12. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo tejto Zmluvy, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto zmluvy odstúpiť a to s účinnosťou odstúpenia ku dňu, keď bolo písomné oznámenie o odstúpení od tejto zmluvy doručené druhej zmluvnej strane.
13. Táto zmluva nadobúda platnosť dňom jej podpisu oprávnenými zástupcami zmluvných strán a účinnosť dňom nasledujúcim po dni jej zverejnenia na webovom sídle objednávateľa v zmysle § 47a zákona č. 40/1964 Zb. Občianskeho zákonníka v platnom znení a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
14. Akékoľvek ustanovenie tejto Zmluvy, ktoré je alebo sa stane neplatným, nezákonným, neúčinným alebo nevynútiteľným podľa platného práva, nemá a ani v budúcnosti to nebude mať za následok neplatnosť, neúčinnosť alebo nevynútiteľnosť ostatných ustanovení Zmluvy. Zmluvné strany sú povinné v dobrej viere, rešpektujúc zásady poctivého obchodného styku rokovať tak, aby bolo neplatné, neúčinné alebo nevynútiteľné ustanovenie Zmluvy písomne nahradené iným ustanovením, ktorého vecný obsah bude zhodný alebo čo možno najviac podobný ustanoveniu, ktoré je nahradzované, pričom účel a zmysel Zmluvy musí byť zachovaný. Do doby, pokiaľ takáto Dohoda nebude uzavretá, rovnako v prípade, ak k nej vôbec nedôjde, použijú sa na nahradenie neplatného, neúčinného alebo nevynútiteľného ustanovenia iné ustanovenia Zmluvy a ak také ustanovenia nie sú, použijú sa ustanovenia slovenských právnych predpisov a inštitútov, ktoré sú upravené slovenským právnym poriadkom, pričom sa použijú také ustanovenia, ktoré zodpovedajú kritériám predchádzajúcej vety.
15. Zmluvné strany vyhlasujú, že sú si vedomé všetkých následkov vyplývajúcich z tejto Zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto Zmluvu. V prípade, že taká okolnosť existuje zodpovedajú za škodu, ktorá vznikne druhej zmluvnej strane na základe tohto vyhlásenia.
16. V prípade, ak bude podľa tejto Zmluvy potrebné doručovať inej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v záhlaví tejto zmluvy, dokiaľ nie je zmena adresy písomne oznámená zmluvnej strane, ktorá písomnosť doručuje. V prípade, ak sa písomnosť aj pri dodržaní týchto podmienok vráti nedoručená, zmluvné strany si dohodli, že účinky doručenia nastávajú tretím dňom po vrátení zásielky zmluvnej strane, ktorá zásielku doručuje, ak v Zmluve nie je dohodnuté inak.
17. **Neoddeliteľnou súčasťou tejto Zmluvy sú:**

* Príloha č. 1 až č. ....: Ocenený Výkaz výmer a Položkový rozpočet zhotoviteľa ako uchádzača vo verejnom obstarávaní

1. **Prílohou tejto Zmluvy sú alebo sa postupne stanú aj nasledovné Prílohy:**

* Príloha č. ..: Harmonogram postupu prác
* Príloha č. ...: Poistná zmluva zhotoviteľa/Poistka
* Príloha č. ... Potvrdenie o vystavení bankovej záruky

V Banskej Bystrici dňa: V  dňa:

**Za objednávateľa: Za zhotoviteľa:**

.................................................................. ………………………….......................

**Ing. Ján Lunter**

predseda (štatutárny zástupca zhotoviteľa) Banskobystrického samosprávneho kraja